text:
udføre det forberedende tekniske arbejde, der er nødvendigt for at støtte
 Partnerskabsrådets og handelspartnerskabsudvalgets funktioner, herunder når disse organer
 skal vedtage afgørelser eller henstillinger
 d) at træffe afgørelser om alle spørgsmål, hvis dette er fastsat i denne aftale eller enhver aftale,
 der supplerer aftalen
 e) at drøfte tekniske spørgsmål, der opstår som følge af gennemførelsen af denne aftale eller af
 eventuelle supplerende aftaler, jf. dog sjette del, afsnit I [Tvistbilæggelse] og
 f) at skabe et forum , hvor parterne kan udveksle oplysninger, drøfte bedste praksis og udveksle
 erfaringer med gennemførelsen.
 4. For så vidt angår spørgsmål i forbindelse med deres kompetenceområde har
 specialudvalgene beføjelse til:
 a) at overvåge og evaluere gennemførelsen og sikre, at denne aftale eller eventuelle
 supplerende aftaler fungerer korrekt
 b) at bistå Partnerskabsrådet med udførelsen af dets opgaver og navnlig aflægge rapport til
 Partnerskabsrådet og udføre de opgaver, det måtte pålægge det
 c) at vedtage afgørelser, herunder ændringer, og henstillinger vedrørende alle spørgsmål, hvis
 denne aftale eller eventuelle supplerende aftaler indeholder bestemmelser herom, eller
 vedrørende hvilke Partnerskabsrådet har delegeret sine beføjelser til et specialudvalg i
 overensstemmelse med artikel INST.1 [Partnerskabsrådet], stk. 4, litra f)
 d) at drøfte tekniske spørgsmål, der opstår i forbindelse med gennemførelsen af denne aftale
 eller eventuelle supplerende aftaler
 e) at udgøre et forum, hvor parterne kan udveksle oplysninger, drøfte bedste praksis og udveksle
 erfaringer med gennemførelsen
 f) at nedsætte, overvåge, koordinere og opløse arbejdsgrupper og
 g) at udgøre et konsultationsforum i henhold til sjette del, afsnit I [Tvistbilæggelse ], artikel
 INST.13 [Konsultationer], stk. 7
 5. Udvalg består af repræsentanter for hver af parterne. Hver af parterne skal sikre, at deres
 repræsentanter i udvalgene har den fornødne ekspertise med hensyn til de spørgsmål, der drøftes.
 27
 ---pagebreak--- 6. Handelspartnerskabsudvalget ledes i fællesskab af en højtstående repræsentant for Unionen
 og en repræsentant for Det Forenede Kongerige med ansvar for handelsrelaterede anliggender eller
 deres stedfortrædere. Det træder sammen på Unionens eller Det Forenede Kongeriges anmodning,
 og under alle omstændigheder mindst én gang om året, og fastsætter mødeplan og dagsorden ved
 fælles overenskomst.
 7. Specialudvalgene for handel og specialudvalgene ledes i fællesskab af en repræsentant for
 Unionen og en repræsentant for Det Forenede Kongerige. Medmindre andet er fastsat i denne
 aftale, eller medmindre formændene bestemmer andet, mødes de mindst én gang om året.
 8. Udvalgene fastsætter deres mødekalender og dagsorden efter fælles overenskomst.
 9. Udvalgenes arbejde er underlagt forretningsordenen i BILAG INST-X [Forretningsordenen for
 Partnerskabsrådet og udvalg].
 10. Uanset stk. 9 kan et udvalg vedtage og efterfølgende ændre sine egne regler for sit arbejde.
 Artikel INST.3: Arbejdsgrupper
 1. Der nedsættes herved følgende arbejdsgrupper:
 a) Arbejdsgruppen vedrørende Økologiske Produkter under tilsyn af Specialudvalget for Handel
 vedrørende Tekniske Handelshindringer
 b) Arbejdsgruppen vedrørende Motorkøretøjer under tilsyn af Specialudvalget for Handel
 vedrørende Tekniske Handelshindringer
 c) Arbejdsgruppen vedrørende Lægemidler under tilsyn af Specialudvalget for Handel vedrørende
 Tekniske Handelshindringer
 d) Arbejdsgruppen vedrørende Koordinering af de Sociale Sikringsordninger under tilsyn af
 Specialudvalget vedrørende Koordinering af de Sociale Sikringsordninger
 2. Arbejdsgrupperne skal under tilsyn af udvalg bistå udvalgene med at udføre deres opgaver,
 navnlig forberede


text:
udvalgenes arbejde og udføre de opgaver, som udvalgene pålægger dem.
 3. Arbejdsgrupperne omfatter repræsentanter for Unionen og Det Forenede Kongerige, og
 ledes i fællesskab af en repræsentant for Unionen og en repræsentant for Det Forenede Kongerige
 4. Arbejdsgrupperne fastsætter deres egen forretningsorden, mødeplan og dagsorden efter
 fælles overenskomst.
 Artikel INST.4: Afgørelser og henstillinger
 1. De afgørelser, der træffes af Partnerskabsrådet eller eventuelt af et udvalg, er bindende for
 parterne og for alle de organer, der er nedsat i henhold til denne aftale og i henhold til eventuelle
 supplerende aftaler, herunder den voldgiftsret, der er omhandlet i sjette del, afsnit I
 [Tvistbilæggelse]. Henstillinger er ikke bindende.
 2. Partnerskabsrådet, eller i givet fald et udvalg, vedtager afgørelser og fremsætter
 henstillinger efter fælles overenskomst.
 28
 ---pagebreak--- Artikel INST.5: Parlamentarisk samarbejde
 1. Europa-Parlamentet og Det Forenede Kongeriges parlament kan oprette en parlamentarisk
 partnerskabsforsamling bestående af medlemmer af Europa-Parlamentet og medlemmer af Det
 Forenede Kongeriges parlament som forum for udveksling af synspunkter om partnerskabet.
 2. Ved oprettelsen:
 a) kan Den Parlamentariske Partnerskabsforsamling anmode Partnerskabsrådet om relevante
 oplysninger vedrørende gennemførelsen af denne aftale og eventuelle supplerende aftaler,
 som derefter giver forsamlingen de ønskede oplysninger
 b) underrettes Den Parlamentariske Partnerskabsforsamling om Partnerskabsrådets afgørelser
 og henstillinger og
 c) kan Den Parlamentariske Partnerskabsforsamling rette henstillinger til Partnerskabsrådet.
 Artikel INST.6: Inddragelse af civilsamfundet
 Parterne hører civilsamfundet om gennemførelsen af denne aftale og eventuelle supplerende
 aftaler, navnlig gennem interaktion med de nationale rådgivningsgrupper og det
 civilsamfundsforum, der er nævnt i artikel INST.7 [Nationale rådgivningsgrupper] og INST.8
 [Civilsamfundsforummet].
 Artikel INST.7: Interne rådgivningsgrupper
 1. Om spørgsmål, der er omfattet af denne aftale og eventuelle supplerende aftaler, hører hver
 part sin eller sine nyoprettede eller eksisterende interne rådgivningsgruppe, der omfatter en
 repræsentation af uafhængige civilsamfundsorganisationer, herunder ikkestatslige organisationer,
 erhvervs- og arbejdsgiverorganisationer samt fagforeninger, der er aktive inden for økonomi,
 bæredygtig udvikling, sociale spørgsmål, menneskerettigheder, miljø og andre spørgsmål. Hver part
 kan indkalde sin eller sine interne rådgivningsgrupper i forskellige sammensætninger for at drøfte
 gennemførelsen af forskellige bestemmelser i denne aftale eller i eventuelle supplerende aftaler.
 2. Hver part skal tage hensyn til synspunkter eller henstillinger fra sin eller sine interne
 rådgivningsgrupper. Parternes repræsentanter bestræber sig på at rådføre sig med deres respektive
 interne rådgivningsgrupper mindst en gang om året. Møderne kan afholdes virtuelt.
 3. For at fremme offentlighedens kendskab til de interne rådgivningsgrupper bestræber hver
 part sig på at offentliggøre listen over organisationer, der deltager i dens interne rådgivende gruppe
 eller grupper samt kontaktpunktet for denne eller disse grupper.
 4. Parterne fremmer samspillet mellem deres respektive interne rådgivningsgrupper, herunder
 ved om muligt at udveksle kontaktoplysninger for medlemmerne af deres interne
 rådgivningsgrupper.
 Artikel INST.8: Civilsamfundsforum
 1. Parterne letter oprettelsen af et civilsamfundsforum med henblik på at føre en dialog om
 gennemførelsen af denne aftales del to. Partnerskabsrådet vedtager operationelle retningslinjer for
 afholdelsen af forummet.
 29
 ---pagebreak--- 2. Civilsamfundsforummet træder sammen mindst en gang om året, medmindre parterne
 aftaler andet. Civilsamfundsforummet kan mødes virtuelt.
 3. Civilsamfundsforummet er åben for deltagelse af uafhængige civilsamfundsorganisationer,
 der er etableret på parternes områder, herunder medlemmer af de nationale rådgivningsgrupper,
 som

type: contracts

jurisdiction: EU


text:
er omhandlet i artikel INST.7 [Nationale rådgivningsgrupper]. Hver part fremmer en
 afbalanceret repræsentation, herunder ikkestatslige organisationer, erhvervs- og
 arbejdsgiverorganisationer og fagforeninger, der er aktive inden for økonomi, bæredygtig udvikling,
 sociale anliggender, menneskerettigheder, miljø og andre anliggender.
 30
 ---pagebreak--- ANDEN DEL: HANDEL, TRANSPORT, FISKERI OG ANDRE ORDNINGER
 OVERSKRIFT ET: HANDEL
 AFSNIT I: VAREHANDEL
 Kapitel 1: National behandling og markedsadgang for varer (herunder afbødende
 handelsforanstaltninger)
 Artikel GOODS.1: Mål
 Formålet med dette kapitel er at lette handelen med varer mellem parterne og opretholde en
 liberaliseret varehandel i overensstemmelse med bestemmelserne i denne aftale.
 Artikel GOODS.2: Anvendelsesområde
 Medmindre andet er fastsat, finder dette kapitel anvendelse på handel med en parts varer.
 Artikel GOODS.3: Definitioner
 I dette kapitel forstås ved:
 a) "konsulatsforretninger": proceduren for indhentning hos en konsul fra den importerende part
 på den eksporterende parts område eller på en tredjeparts område af en konsulatsfaktura
 eller et konsulatscertifikat for en handelsfaktura, et oprindelsescertifikat, en fragtliste, en
 "shippers' export declaration" eller enhver anden tolddokumentation i forbindelse med
 importen af varerne
 b) "toldværdiansættelsesaftalen": aftalen om anvendelse af artikel VII i GATT 1994
 c) "eksportlicensprocedure": administrativ procedure, uanset om den kaldes licens eller ej, der
 anvendes af en part til driften af eksportlicensordninger, der kræver indgivelse af en
 ansøgning eller anden dokumentation, bortset fra den til toldprocedurer generelt påkrævede,
 til det relevante administrative organ som en forudgående betingelse for eksport fra den
 pågældende part
 d) "importlicensprocedure": administrativ procedure, uanset om den kaldes licens eller ej, der
 anvendes af en part til gennemførelse af importlicensordninger, der kræver indgivelse af en
 ansøgning eller anden dokumentation, bortset fra den til toldbehandlingsformål generelt
 påkrævede, til det eller de relevante administrative organer som en forudgående betingelse
 for import til den importerende parts område
 e) "varer med oprindelsesstatus": medmindre andet er fastsat, en vare, som opfylder kravene i
 oprindelsesreglerne i kapitel to [Oprindelsesregler]
 f) "præstationskrav": et krav:
 i) hvorefter en bestemt mængde, værdi eller procentdel af varerne skal eksporteres
 ii) hvorefter varer fra den part, der udsteder en importlicens, skal erstatte importerede
 varer
 31
 ---pagebreak--- iii) hvorefter en person, der er omfattet af en importlicens, skal købe andre varer på den
 importlicensudstedende parts område eller indrømme en fortrinsstilling til internt
 producerede varer
 iv) hvorefter en person, der er omfattet af en importlicens, skal producere varer på den
 importlicensudstedende parts område i en bestemt mængde, til en bestemt værdi
 eller med en bestemt procentdel internt indhold eller
 v) som på en eller anden måde vedrører mængden eller værdien af importen, mængden
 eller værdien af eksporten eller mængden af udenlandsk valutaindstrømning
 g) "genfremstillet vare": en vare henhørende under HS-kapitel 32, 40, 84-90, 94 eller 95, som:
 i) er helt eller delvist sammensat af dele fra brugte varer
 ii) har en tilsvarende forventet levetid og ydeevne set i forhold til samme varer, når de er
 nye, og
 iii) har en garanti svarende til den, der gælder for disse varer, når de er nye og
 h) "reparation": enhver behandling, som foretages for at udbedre funktionsfejl eller materielle
 skader for således at genetablere varens oprindelige funktion eller sikre, at


text:
den er i
 overensstemmelse med de tekniske krav til anvendelsen. Reparation af en vare omfatter
 genetablering og vedligeholdelse, herunder en eventuel stigning i varens værdi som følge af
 genetableringen af den pågældende vares oprindelige funktionalitet, men ikke en behandling
 eller en proces:
 i) hvormed varens grundlæggende karakteristika tilintetgøres, eller der skabes en ny
 eller kommercielt anderledes vare,
 ii) hvormed et halvfabrikata omformes til helfabrikata, eller
 iii) som bruges til at forbedre eller opgradere en vares tekniske præstation.
 Artikel GOODS.3A: Tarifering af varer
 Tariferingen af de varer, der handles mellem parterne i henhold til nærværende aftale, er fastsat i
 parternes respektive toldnomenklaturer i overensstemmelse med det harmoniserede system.
 Artikel GOODS.4: National behandling ved intern beskatning og regulering
 Parterne indrømmer hver især national behandling for varer fra den anden part, jf. artikel III i GATT
 1994, herunder bemærkninger og supplerende bestemmelser hertil. Med henblik herpå indarbejdes
 artikel III i GATT 1994 og noter og supplerende bestemmelser hertil tilsvarende i og gøres til en del af
 denne aftale.
 Artikel GOODS.4A: Fri transit
 Parterne sikrer fri transit gennem deres område via de mest hensigtsmæssige ruter for international
 transit, for transittrafik til eller fra den anden parts eller ethvert andet tredjelands område. Med
 henblik herpå indarbejdes artikel XI i GATT 1994 og noter og supplerende bestemmelser hertil
 32
 ---pagebreak--- tilsvarende i og gøres til en del af denne aftale. Parterne er enige om, at artikel V i GATT 1994
 omfatter fri bevægelighed for energiprodukter, bl.a. via rørledninger eller elnet.
 Artikel GOODS.5: Toldforbud
 Medmindre andet er fastsat i denne aftale, er told på varer med oprindelse i den anden part forbudt.
 Artikel GOODS.6: Eksporttold, -skatter eller andre afgifter
 1. Ingen af parterne må indføre eller opretholde told, skatter eller andre afgifter af enhver art,
 der pålægges ved eller i forbindelse med eksport af en vare til den anden part, eller interne skatter
 eller andre afgifter for varer, der eksporteres til den anden part, som overstiger den told og de
 afgifter, som pålægges tilsvarende varer bestemt til indenlandsk salg.
 2. Med henblik på denne artikel omfatter "andre afgifter af enhver art" ikke gebyrer og andre
 afgifter, der er tilladt i henhold til artikel GOODS.7 [Gebyrer og formaliteter].
 Artikel GOODS.7: Gebyrer og formaliteter
 1. Gebyrer og andre afgifter, der pålægges af en part ved eller i forbindelse med import eller
 eksport af en anden parts varer, begrænses til de anslåede omkostninger ved de ydede tjenester og
 må ikke udgøre en indirekte beskyttelse af indenlandske varer eller en beskatning af import eller
 eksport til fiskale formål. En part må ikke opkræve gebyrer eller andre afgifter ved eller i forbindelse
 med import eller eksport på et ad valorem-grundlag.
 2. Hver part kan pålægge afgifter eller kræve dækning for omkostninger, når der udføres
 særlige tjenesteydelser, navnlig følgende:
 a) toldpersonales tilstedeværelse uden for officiel åbningstid eller andre steder end på
 toldmyndighedernes lokaliteter efter anmodning
 b) analyser eller ekspertudtalelser om varer og portoudgifter til returnering af varer til en
 ansøger, især for så vidt angår afgørelser vedrørende bindende oplysninger eller meddelelse
 af oplysninger


text:
om anvendelsen af toldlove og -bestemmelser
 c) undersøgelse eller prøveudtagning af varer i verifikationsøjemed eller tilintetgørelse af varer,
 hvis der er andre omkostninger forbundet hermed end anvendelse af toldpersonale og
 d) ekstraordinære kontrolforanstaltninger, hvor det er nødvendigt som følge af varernes art eller
 en potentiel risiko.
 3. Parterne offentliggør straks via et officielt websted alle gebyrer og afgifter, som de pålægger
 i forbindelse med import eller eksport, på en sådan måde, at det er muligt for offentlige
 myndigheder, virksomheder og andre interesserede parter at få kendskab dertil. Det skal af
 oplysningerne fremgå, hvorfor den ydede tjeneste pålægges et gebyr eller en afgift, hvilken
 myndighed der er ansvarlig herfor, hvilke gebyrer og afgifter der vil blive opkrævet, og hvornår og
 hvordan de skal betales. Der pålægges ikke nye eller ændrede gebyrer og afgifter, inden der er
 offentliggjort oplysninger i henhold til dette stykke, og disse er gjort nemt tilgængelige.
 4. En part må ikke kræve udførelse af konsulatsforretninger, herunder betaling af de hermed
 forbundne gebyrer og afgifter, i forbindelse med import af varer fra den anden part.
 33
 ---pagebreak--- Artikel GOODS.8: Reparerede varer
 1. En part må ikke lægge told på en vare, uanset oprindelse, som genindføres på dens område
 efter at have været midlertidigt eksporteret fra dens område til den anden parts område med
 henblik på reparation.
 2. Stk. 1 finder ikke anvendelse på varer, der mod kaution importeres til frihandelszoner eller
 med tilsvarende status, og som efterfølgende eksporteres med henblik på reparation og ikke
 genindføres mod kaution til frihandelszoner eller med tilsvarende status.
 3. En part må ikke lægge told på en vare, uanset oprindelse, der importeres midlertidigt fra den
 anden parts område med henblik på reparation.
 Artikel GOODS.9: Genfremstillede varer
 1. En part må ikke indrømme den anden parts genfremstillede varer en behandling, der er
 mindre gunstig end den behandling, den giver tilsvarende varer i ny stand.
 2. Artikel GOODS.10 [Import- og eksportrestriktioner] gælder for import- og eksportforbud
 eller -restriktioner for genfremstillede varer. Hvis en part indfører eller opretholder import- og
 eksportforbud eller -restriktioner for brugte varer, finder disse ikke anvendelse på genfremstillede
 varer.
 3. En part kan kræve, at genfremstillede varer udpeges som sådanne med henblik på
 distribution eller salg på dens område, og at de opfylder alle gældende tekniske krav for tilsvarende
 varer i ny stand.
 Artikel GOODS.10: Import- og eksportrestriktioner
 1. Medmindre andet er fastsat i denne aftale, må parterne ikke indføre eller opretholde forbud
 eller restriktioner på import af varer fra den anden part eller på eksport eller salg til eksport af varer
 bestemt til den anden parts område, jf. dog artikel XI i GATT 1994, herunder noter og supplerende
 bestemmelser hertil. Med henblik herpå indarbejdes artikel XI i GATT 1994 og noter og supplerende
 bestemmelser hertil tilsvarende i og gøres til en del af denne aftale.
 2. En part må ikke indføre eller opretholde:
 a) krav vedrørende eksport- og importpriser, medmindre det er tilladt i forbindelse med
 håndhævelse af påbud og tilsagn om udlignings- og antidumpingtold eller
 b) importlicenser, der er betinget af


text:
opfyldelsen af et præstationskrav.
 Artikel GOODS.11: Import- og eksportmonopoler
 En part må ikke udpege eller opretholde et import- eller eksportmonopol. I denne artikel forstås ved
 import- eller eksportmonopol eneretten til eller en parts bemyndigelse af en enhed til at importere
 en vare fra eller eksportere en vare til den anden part.
 34
 ---pagebreak--- Artikel GOODS. 13: Importlicensprocedurer
 1. Hver part sikrer, at alle importlicensprocedurer, der finder anvendelse på varehandel
 mellem parterne, anvendes neutralt og forvaltes på en retfærdig, rimelig, ikkediskriminerende og
 gennemsigtig måde.
 2. En part indfører eller opretholder kun licensprocedurer som en betingelse for import til sit
 område fra den anden parts område, hvis der ikke findes andre passende, rimeligt tilgængelige
 procedurer til opfyldelse af et administrativt formål.
 3. En part må ikke indføre eller opretholde ikke-automatiske importlicensprocedurer,
 medmindre det er nødvendigt for at gennemføre en foranstaltning i overensstemmelse med denne
 aftale. En part, der indfører sådanne ikkeautomatiske importlicensprocedurer, angiver klart, hvilken
 foranstaltning der gennemføres ved hjælp af proceduren.
 4. Hver part indfører og administrerer importlicensprocedurer i henhold til artikel 1-3 i WTO-
 aftalen om importlicensprocedurer (i det følgende benævnt "importlicensaftalen"). Med henblik
 herpå er artikel 1-3 i importlicensaftalen indarbejdet i og gjort til en del af denne aftale med de
 fornødne ændringer.
 5. En part, der indfører eller ændrer en importlicensprocedure, gør alle relevante oplysninger
 tilgængelige på et officielt websted online. Disse oplysninger gøres om muligt tilgængelige mindst 21
 dage før datoen for anvendelsen af den nye eller ændrede licensprocedure og under alle
 omstændigheder senest på anvendelsesdatoen. Disse oplysninger skal indeholde de oplysninger, der
 kræves i henhold til importlicensaftalens artikel 5.
 6. Efter anmodning fra den anden part tilvejebringer parten straks enhver relevant oplysning
 om de importlicensprocedurer, som den agter at indføre eller opretholder, herunder de oplysninger,
 der er omhandlet i importlicensaftalens artikel 1-3.
 7. Det præciseres, at intet i denne artikel forpligter en part til at udstede en importlicens eller
 forhindrer en part i at opfylde sine forpligtelser eller tilsagn i henhold til FN's Sikkerhedsråds
 resolutioner samt multilaterale ikkespredningsordninger og importkontrolordninger.
 Artikel GOODS. 14: Eksportlicensprocedurer
 1. Parterne offentliggør enhver ny eksportlicensprocedure eller enhver ændring af en
 eksisterende eksportlicensprocedure på en sådan måde, at det er muligt for offentlige myndigheder,
 virksomheder og andre interesserede parter at få kendskab dertil. Offentliggørelsen sker så vidt
 muligt, 45 dage før proceduren eller ændringen får virkning og under alle omstændigheder senest på
 den dato, hvor den pågældende procedure eller ændring får virkning, og, hvis det er relevant, på
 relevante statslige websteder.
 2. Offentliggørelsen af eksportlicensprocedurer omfatter følgende oplysninger:
 a) ordlyden af partens eksportlicensprocedurer eller af eventuelle ændringer af disse procedurer
 foretaget af parten
 b) de varer, der er omfattet af licensproceduren
 c) for hver procedure en beskrivelse af licensansøgningsproceduren og eventuelle kriterier, som
 en ansøger skal opfylde for at være berettiget til at ansøge om en licens, f.eks. krav om en
 35
 ---pagebreak--- virksomhedslicens, etablering eller vedligeholdelse af en investering eller drift gennem en
 særlig virksomhedsform på en parts område
 d) et eller flere kontaktpunkter, hvor interesserede kan få yderligere oplysninger om


text:
betingelserne for at opnå en eksportlicens
 e) det eller de administrative organer, hvortil en ansøgning eller anden relevant dokumentation
 skal indgives
 f) en beskrivelse af den eller de foranstaltninger, der gennemføres i forbindelse med
 eksportlicensproceduren
 g) den periode, hvor hver enkelt eksportlicensprocedure vil være gældende, medmindre
 proceduren forbliver gældende, indtil den trækkes tilbage eller revideres i en ny
 offentliggørelse
 h) hvis parten agter at anvende en licensprocedure til at forvalte en eksportkvote, den samlede
 mængde og, hvis det er relevant, kvoteværdien og kvotens begyndelses- og slutdato og
 i) enhver fritagelse eller undtagelse fra eksportlicenskravet, hvordan man anmoder om disse
 fravigelser eller undtagelser, og kriterierne for deres tildeling.
 3. Senest 45 dage efter denne aftales ikrafttræden giver parterne hinanden meddelelse om
 deres respektive eksisterende eksportlicensprocedurer. Parterne giver hinanden meddelelse om alle
 nye eksportlicensprocedurer og ændringer af eksisterende eksportlicensprocedurer senest 60 dage
 efter offentliggørelsen. Meddelelsen skal indeholde en henvisning til de kilder, hvor de oplysninger,
 der kræves i henhold til stk. 2, offentliggøres, og i givet fald omfatte adressen på de relevante
 statslige websteder.
 4. Det præciseres, at intet i denne artikel forpligter en part til at udstede en eksportlicens eller
 forhindrer en part i at opfylde sine tilsagn i henhold til De Forenede Nationers Sikkerhedsråds
 resolutioner samt multilaterale ikkespredningsordninger og eksportkontrolordninger, herunder
 Wassenårarrangementet om kontrol med eksporten af konventionelle våben og varer og teknologier
 med dobbelt anvendelse, Australiengruppen, Gruppen af Leverandører af Nukleart Materiale og
 missilteknologikontrolregimet, eller fra at vedtage, opretholde eller gennemføre uafhængige
 sanktionsordninger.
 Artikel GOODS.15: Toldværdiansættelse
 Hver part bestemmer toldværdien af den anden parts varer, der importeres til dens område, i
 overensstemmelse med artikel VII i GATT 1994 og toldværdiansættelsesaftalen. Med henblik herpå
 indarbejdes artikel VII i GATT 1994, herunder noter og supplerende bestemmelser hertil, og artikel 1
 til 17 i toldværdiansættelsesaftalen, herunder fortolkende noter hertil, tilsvarende i og gøres til en
 del af denne aftale.
 Artikel GOODS.16: Præferenceudnyttelse
 1. Med henblik på at overvåge denne aftales virkemåde og beregne
 præferenceudnyttelsesgraden udveksler parterne hvert år importstatistikker i en periode på ti år,
 der begynder et år efter denne aftales ikrafttræden. Medmindre Partnerskabsrådet træffer anden
 afgørelse, forlænges denne periode automatisk med fem år, hvorefter Partnerskabsrådet kan
 beslutte at forlænge den yderligere.
 36
 ---pagebreak--- 2. Udvekslingen af importstatistikker omfatter oplysninger vedrørende det senest tilgængelige
 dataår, herunder værdi og, hvis det er relevant, volumen, på toldpositionsniveauet for import af
 varer fra den anden part, som drager fordel af præferencetoldbehandling i henhold til denne aftale,
 og for varer, der ikke er indrømmet præferencetoldbehandling.
 Artikel GOODS.17: Afbødende handelsforanstaltninger
 1. Parterne bekræfter deres rettigheder og forpligtelser i henhold til artikel VI i GATT 1994,
 antidumpingaftalen, SCM-aftalen, artikel XIX i GATT 1994, aftalen om beskyttelsesforanstaltninger
 og artikel 5 i aftalen om landbrug .
 2. Kapitel to [Oprindelsesregler] finder ikke anvendelse på antidumping-, udlignings- og
 beskyttelsesundersøgelser og -foranstaltninger.
 3. Hver part anvender antidumping- og udligningsforanstaltninger i overensstemmelse med
 kravene i antidumpingaftalen og SCM-aftalen og efter en retfærdig og gennemsigtig proces.
 4. Forudsat at det ikke forsinker gennemførelsen af undersøgelsen unødigt, skal alle berørte
 parter i en antidumping-


text:
og antisubsidieundersøgelse1 have mulighed for at forsvare deres
 interesser.
 5. Hver parts undersøgelsesmyndighed kan i overensstemmelse med partens lovgivning
 overveje, om størrelsen af den antidumpingtold, der skal indføres, skal være den fulde
 dumpingmargen eller et lavere beløb.
 6. Hver parts undersøgelsesmyndighed tager i overensstemmelse med partens lovgivning
 hensyn til oplysninger om, hvorvidt det ikke ville være i offentlighedens interesse at indføre en
 antidumping- eller udligningstold.
 7. En part må ikke samtidig for samme vare indføre eller opretholde:
 a) en foranstaltning i henhold til artikel 5 i landbrugsaftalen og
 b) en foranstaltning i henhold til artikel XIX i GATT 1994 og aftalen om
 beskyttelsesforanstaltninger.
 8. Sjette del, afsnit I [Tvistbilæggelse], finder ikke anvendelse på stk. 1-6 i denne artikel.
 Artikel GOODS.18: Anvendelse af eksisterende WTO-toldkontingenter
 1. Produkter med oprindelse i en af parterne kan ikke importeres til den anden part i henhold
 til eksisterende WTO-toldkontingenter som defineret i stk. 2. Dette omfatter de toldkontingenter,
 der er fordelt mellem parterne i forbindelse med forhandlingerne i henhold til artikel XXVIII i GATT
 indledt af Den Europæiske Union i WTO-dokument G/SECRET/42/Add.2 og af Det Forenede
 Kongerige i WTO-dokument G/SECRET/44 og som fastsat i parternes nationale lovgivning. Med
 henblik på denne artikel bestemmes produkternes oprindelse efter de ikkepræferentielle
 oprindelsesregler, der gælder i den importerende part.
 1
 I denne artikel defineres interesserede parter i overensstemmelse med antidumpingaftalens artikel
 6, stk. 11, og SCM-aftalens artikel 12.9.
 37
 ---pagebreak--- 2. Med henblik på stk. 1 forstås ved "eksisterende WTO-toldkontingenter" Den Europæiske
 Unions WTO-indrømmelser for toldkontingenter opført i udkastet til EU28-listen over indrømmelser
 og forpligtelser i henhold til GATT 1994, der blev forelagt for WTO i dokument G/MA/TAR/RS/506
 som ændret ved dokument G/MA/TAR/RS/506/Add.1 og G/MA/TAR/RS/506/Add.2.
 Artikel GOODS.19: Foranstaltninger i tilfælde af overtrædelser eller omgåelse af toldlovgivningen
 1. Parterne samarbejder om at forebygge, afsløre og bekæmpe overtrædelser eller omgåelse af
 toldlovgivningen i overensstemmelse med deres forpligtelser i henhold til kapitel to
 [Oprindelsesregler] og protokollen om gensidig administrativ bistand i toldspørgsmål. Hver part
 træffer de passende og sammenlignelige foranstaltninger for at beskytte sin egen og den anden
 parts finansielle interesser med hensyn til opkrævning af told på varer, der indføres i Det Forenede
 Kongeriges eller Unions toldområde.
 2. Med forbehold af muligheden for fritagelse for erhvervsdrivende, der opfylder kravene, jf.
 stk. 7 , kan en part midlertidigt suspendere den relevante præferencebehandling af det eller de
 pågældende produkter efter proceduren i stk. 3 og 4 , hvis:
 a) den pågældende part baseret på objektive, tvingende og verificerbare oplysninger har
 konstateret, at der er begået systematiske og omfattende overtrædelser eller sket omgåelser
 af toldlovgivningen, og
 b) den anden part gentagne gange og uberettiget nægter eller på anden måde undlader at opfylde
 sine forpligtelser i henhold til stk. 1.
 3. Den part, der har foretaget en konstatering som omhandlet i stk. 2, underretter
 handelspartnerskabsudvalget herom og indleder konsultationer med den anden part i
 handelspartnerskabsudvalget med henblik på at nå frem til en gendigt acceptabel løsning.
 4. Hvis parterne ikke når til enighed om en gensidigt acceptabel løsning senest tre måneder
 efter meddelelsesdatoen, kan den


text:
part, der har foretaget konstateringen, beslutte at suspendere
 præferencetoldbehandlingen af den eller de pågældende varer midlertidigt. I så fald underretter den
 part, der foretog konstateringen, straks handelspartnerskabsudvalget om den midlertidige
 suspension, herunder det tidsrum, hvori den har til hensigt at lade den midlertidige suspension
 gælde.
 5. Den midlertidige suspension anvendes kun, så længe det er nødvendigt for at modvirke
 overtrædelserne eller omgåelserne og beskytte den pågældende parts finansielle interesser og
 under alle omstændigheder ikke længere end seks måneder. Den berørte part tager situationen op
 til fornyet overvejelse, og hvis den beslutter, at den midlertidige suspension ikke længere er
 nødvendig, bringer den den til ophør inden udløbet af den periode, der er meddelt
 handelspartnerskabsudvalget. Består de omstændigheder, der gav anledning til den oprindelige
 suspension, fortsat ved udløbet af den periode, der er meddelt handelspartnerskabsudvalget, kan
 den pågældende part beslutte at forlænge suspensionen. Enhver suspension gøres til genstand for
 regelmæssige konsultationer i handelspartnerskabsudvalget.
 6. Hver part offentliggør i overensstemmelse med sine interne procedurer meddelelser til
 importører om enhver beslutning vedrørende midlertidige suspensioner som omhandlet i stk. 4 og 5.
 7. Uanset stk. 4 tillader den importerende part, hvis importøren kan godtgøre over for
 importmyndigheden, at de pågældende varer er i fuld overensstemmelse med den importerende
 parts toldlovgivning, kravene i denne aftale og andre passende betingelser vedrørende den
 38
 ---pagebreak--- midlertidige suspension fastsat af den importerende part i overensstemmelse med dens love og
 forskrifter, importøren at ansøge om præferencebehandling og få refunderet overskydende told i
 forhold til de gældende præferencetoldsatser på importtidspunktet.
 Artikel GOODS.20: Behandling af administrative fejl
 I tilfælde af systematiske fejl begået af de kompetente myndigheder eller spørgsmål vedrørende
 korrekt forvaltning af præferenceordningen ved eksport, navnlig vedrørende anvendelsen af
 bestemmelserne i kapitel 2 eller anvendelsen af protokollen om gensidig administrativ bistand i
 toldspørgsmål , og hvis disse fejl eller spørgsmål har konsekvenser med hensyn til importafgifter, kan
 den part, der står over for sådanne konsekvenser, anmode handelspartnerskabsudvalget om at
 undersøge muligheden for at træffe passende afgørelser for at løse situationen.
 Artikel GOODS.21: Kulturgoder
 1. Parterne samarbejder om at lette tilbageleveringen af kulturgoder, som ulovligt er fjernet fra
 en parts område, under hensyntagen til principperne i UNESCO's konvention om midlerne til at
 forbyde og forhindre ulovlig import, eksport og ejendomsoverdragelse af kulturgenstande, der blev
 undertegnet i Paris den 17. november 1970.
 2. I denne artikel forstås ved:
 a) "kulturgode": et gode, der er klassificeret eller defineret som national skat af kunstnerisk,
 historisk eller arkæologisk værdi i overensstemmelse med parternes respektive regler og
 procedurer. og
 b) "ulovligt fjernet fra en parts område":
 i) fjernet fra en parts område fra og med den 1. januar 1993 i strid med dens lovgivning om
 beskyttelse af nationale kulturskatte eller i strid med dens regler om eksport af
 kulturgoder, eller
 ii) ikke tilbageleveret efter udløbet af en periode med midlertidig lovlig fjernelse eller enhver
 overtrædelse af øvrige betingelser for en sådan midlertidig fjernelse på eller efter den
 1. januar 1993.
 3. Parternes kompetente myndigheder samarbejder med hinanden, navnlig ved at:
 a) underrette den anden part, hvis der


text:
på deres område opdages kulturgoder, og det med
 rimelighed kan antages, at de pågældende goder ulovligt er fjernet fra den anden parts
 område
 b) behandle ansøgninger fra den anden part om tilbagelevering af kulturgoder, som ulovligt er
 fjernet fra den pågældende parts område
 c) afværge ved hjælp af de fornødne midlertidige foranstaltninger ethvert forsøg på at undgå
 at tilbagelevere sådanne kulturgoder og
 d) træffe de nødvendige foranstaltninger med henblik på den fysiske bevaring af kulturgoder,
 som ulovligt er fjernet fra den anden parts område.
 39
 ---pagebreak--- 4. Parterne udpeger hver især et kontaktpunkt med ansvar for kommunikationen med den
 anden part vedrørende spørgsmål, der måtte opstå i forbindelse med denne artikel, herunder
 vedrørende de underretninger og ansøgninger, der er omhandlet i stk. 3, litra a) og b).
 5. Parternes toldmyndigheder med ansvar for forvaltningen af eksportprocedurer for
 kulturgoder inddrages i det påtænkte samarbejde mellem parterne, hvis det er relevant og
 nødvendigt.
 6. Sjette del, afsnit I [Tvistbilæggelse], finder ikke anvendelse på denne artikel.
 Kapitel 2: Oprindelsesregler
 Afdeling 1: Oprindelsesregler
 Artikel ORIG.1: Mål
 Målet i dette kapitel er at fastsætte regler til bestemmelse af varers oprindelse med henblik på
 anvendelse af præferencetoldbehandling i henhold til denne aftale og relaterede
 oprindelsesprocedurer.
 Artikel ORIG.2: Definitioner
 I dette kapitel forstås ved:
 a) "toldklassifikation": en vares eller et materiales tarifering under et bestemt kapitel, en
 bestemt position eller en bestemt underposition i det harmoniserede system
 b) "sending": varer, som enten sendes samtidig fra en bestemt eksportør til en bestemt
 modtager eller er omfattet af et gennemgående transportdokument, der dækker transporten
 fra eksportøren til modtageren, eller, såfremt et sådant dokument ikke foreligger, af en samlet
 faktura
 c) "eksportør": en person, der er hjemmehørende i en af parterne, og som i overensstemmelse
 med de krav, der er fastsat i denne parts love og forskrifter, eksporterer eller fremstiller varer
 med oprindelsesstatus og udfærdiger en udtalelse om oprindelse
 d) "importør": en person, der importerer varer med oprindelsesstatus og anmoder om
 præferencetoldbehandling for det
 e) "materiale": ethvert stof, der anvendes i produktionen af en vare, herunder alle komponenter,
 ingredienser, råvarer eller dele
 f) "materiale uden oprindelsesstatus": et materiale uden oprindelsesstatus i henhold til dette
 kapitel, herunder materiale, hvis oprindelse ikke kan bestemmes
 g) "vare": den vare, der er resultatet af produktionen, selv når det er bestemt til anvendelse som
 materiale i produktionen af en anden vare
 h) "produktion": alle former for bearbejdning eller forarbejdning, herunder også samling.
 40
 ---pagebreak--- Artikel ORIG.3: Generelle krav
 1. Med henblik på en parts anvendelse af præferencetoldbehandling på varer med oprindelse i
 den anden part i overensstemmelse med denne aftale, forudsat at varerne opfylder alle andre
 gældende krav i dette kapitel, anses følgende varer for at have oprindelse i den anden part:
 a) varer, der er fuldt ud fremstillet i den pågældende part i den betydning, der er fastsat i artikel
 ORIG.5 [Fuldt ud fremstillede varer],
 b) varer, der er produceret udelukkende af materialer med oprindelse i den pågældende part, og
 c) varer, der er fremstillet i den pågældende part, som indeholder materialer uden
 oprindelsesstatus,


text:
forudsat at de opfylder kravene i BILAG ORIG-II [Produktspecifikke
 oprindelsesregler].
 2. Hvis en vare har opnået oprindelsesstatus, anses de materialer uden oprindelsesstatus, der
 anvendes til produktionen af den pågældende vare, ikke som produkter uden oprindelsesstatus, når
 den pågældende vare indgår som et materiale i en anden vare.
 3. Opnåelse af oprindelsesstatus skal ske uden afbrydelse i Det Forenede Kongerige eller
 Unionen.
 Artikel ORIG.4: Kumulation af oprindelse
 1. En vare med oprindelse i en part anses for at have oprindelse i den anden part, hvis den
 pågældende vare anvendes som materiale i produktionen af en anden vare i den pågældende anden
 part.
 2. Produktion, der udføres i en part på et materiale uden oprindelsesstatus, kan tages i
 betragtning med henblik på at fastslå, om et produkt har oprindelse i den anden part.
 3. Stk. 1 og 2 finder ikke anvendelse, hvis den produktion, der udføres i den anden part, ikke er
 mere vidtgående end de aktiviteter, der er omhandlet i artikel ORIG.7 [Utilstrækkelig produktion].
 4. For at en eksportør kan udfylde den oprindelsesudtalelse, der er nævnt i artikel ORIG.18
 [Anmodning om præferencetoldbehandling], stk. 2, for et produkt, der er nævnt i stk. 2, indhenter
 eksportøren fra sin leverandør en leverandørerklæring som omhandlet i bilag ORIG-3
 [Leverandørerklæring] eller et tilsvarende dokument, der indeholder de samme oplysninger, der
 beskriver de pågældende materialer uden oprindelsesstatus, der er tilstrækkelig detaljeret til, at de
 kan identificeres.
 Artikel ORIG.5: Fuldt ud fremstillede produkter
 1. Følgende varer anses for at være fuldt ud fremstillet i en part:
 a) mineralske produkter, som udvindes eller indsamles fra dens jord eller havbund
 b) planter og vegetabilske produkter, der er dyrket eller høstet dér
 c) levende dyr, som er født og opdrættet dér
 d) produkter fra levende dyr opdrættet dér
 41
 ---pagebreak--- e) produkter fra slagtede dyr, som er født og opdrættet dér
 f) produkter fra jagt og fiskeri, som drives dér
 g) produkter fra akvakultur dér, hvis akvatiske organismer, herunder fisk, bløddyr, krebsdyr,
 andre hvirvelløse vanddyr samt vandplanter er opdrættet og dyrket på basis af f.eks. æg, rogn,
 fiskeyngel, sættefisk, larver, unglaks, smolt eller andre ikkekønsmodne fisk efter yngelstadiet
 gennem produktionsfremmende indgreb i opdræts- eller vækstprocesserne, f.eks. ved
 regelmæssig udsætning, fodring eller beskyttelse mod rovdyr
 h) produkter fra havfiskeri og andre produkter fra havet, som er optaget af en parts fartøj uden
 for ethvert søterritorium
 i) produkter, som er fremstillet på en parts fabriksskib udelukkende på grundlag af de i litra h)
 omhandlede produkter
 j) produkter, som er udvundet af havbunden eller undergrunden beliggende uden for
 søterritorierne, såfremt parten har rettigheder til at udnytte denne havbund eller undergrund
 k) affald og skrot, der hidrører fra produktionsvirksomhed, som udøves dér
 l) affald og skrot, der hidrører fra brugte produkter, som er indsamlet dér, forudsat at disse
 produkter kun er egnede til genindvinding af råmaterialer
 m) produkter, som er produceret dér udelukkende på grundlag af de i litra a)-l) nævnte
 produkter.
 2. Ved "en parts fartøj" og "en parts fabriksskib" i stk. 1, litra h) og i), forstås et fartøj og et
 fabriksskib,


text:
der:
 a) er registreret i en medlemsstat eller i Det Forenede Kongerige
 b) sejler under en medlemsstats eller Det Forenede Kongeriges flag og
 c) opfylder én af følgende betingelser:
 i) det er mindst 50 % ejet af statsborgere i en medlemsstat eller i Det Forenede
 Kongerige eller
 ii) det ejes af virksomheder, som hver især:
 A) har hovedkontor og vigtigste forretningssted i Unionen eller Det Forenede
 Kongerige og
 B) er mindst 50 % ejet af offentlige enheder, statsborgere eller virksomheder i en
 medlemsstat eller i Det Forenede Kongerige.
 Artikel ORIG.6: Tolerancer
 1. Hvis et produkt ikke opfylder kravene i BILAG ORIG-2 [Produktspecifikke oprindelsesregler]
 som følge af anvendelsen af materialer uden oprindelsesstatus i produktionen, betragtes det
 pågældende produkt ikke desto mindre som et produkt med oprindelse i en part, forudsat at:
 42
 ---pagebreak--- a) den samlede vægt af materialer uden oprindelsesstatus, der anvendes til fremstilling af
 produkter henhørende under kapitel 2 og 4 til 24 i det harmoniserede system, bortset fra
 forarbejdede fiskevarer henhørende under kapitel 16, ikke overstiger 15 % af produktets vægt
 b) den samlede værdi af materialer uden oprindelsesstatus for alle andre produkter, undtagen
 produkter henhørende under kapitel 50-63 i det harmoniserede system, overstiger ikke 10 %
 af produktets pris ab fabrik eller
 c) for et produkt, der tariferes under kapitel 50-63 i det harmoniserede system, finder
 tolerancerne i note 7 og 8 i BILAG ORIG-1 [Indledende bemærkninger til de produktspecifikke
 oprindelsesregler] anvendelse.
 2. Stk. 1 finder ikke anvendelse, hvis værdien eller vægten af materialer uden
 oprindelsesstatus, der anvendes i produktionen af et produkt, ikke overstiger procentsatserne for
 maksimumsværdien eller -vægten af materialer uden oprindelsesstatus, jf. kravene i BILAG ORIG-2
 [Produktspecifikke oprindelsesregler].
 3. Stk. 1 finder ikke anvendelse på produkter, der er fuldt ud fremstillet i en part i den i artikel
 ORIG.5 [Fuldt ud fremstillede produkter] fastlagte betydning. Hvis det i BILAG ORIG-2
 [Produktspecifikke oprindelsesregler] kræves, at de materialer, der anvendes til produktionen af et
 produkt, er fuldt ud fremstillet, finder stk. 1 og 2 anvendelse.
 Artikel ORIG.7: Utilstrækkelig produktion
 1. Uanset artikel ORIG.3 [Generelle krav], stk. 1, litra c), anses en vare ikke for at have
 oprindelse i en part, hvis produktionen af varen i den pågældende part kun omfatter en eller flere af
 følgende aktiviteter udført på materialer uden oprindelsesstatus:
 a) bevarende behandlinger som f.eks. tørring, frysning, opbevaring i saltlage og andre lignende
 aktiviteter, hvis deres eneste formål er at sikre, at produktet forbliver i god stand under
 transport og oplagring2
 b) adskillelse eller samling af kolli
 c) vask, rensning, afstøvning, fjernelse af oxidlag, olie, maling eller andre belægninger
 d) strygning eller presning af tekstiler og tekstilartikler
 e) enkel maling og polering
 f) afskalning og hel eller delvis slibning af ris, polering og glasering af korn og ris, blegning af ris
 g) farvning af sukker, tilsætning af smagsstoffer til sukker eller formning af sukker i stykker, hel
 eller delvis formaling af sukker i fast form
 h) skrælning, udstening og afskalning/udbælgning af frugter, nødder og grøntsager
 i) hvæsning, enkel slibning eller enkel tilskæring
 2
 Processer som


text:
f.eks. nedkøling, frysning eller ventilation anses for utilstrækkelige i henhold til litra a),
 hvorimod processer som f.eks. anbringelse i saltlage, tørring eller rygning, der har til formål at give et produkt
 særlige eller forskellige egenskaber, ikke anses for utilstrækkelige.
 43
 ---pagebreak--- j) sigtning, sortering, klassificering, tilpasning, herunder samling i sæt
 k) enkel aftapning på flasker, påfyldning af dåser, flakoner, anbringelse i sække, kasser, æsker, på
 bræt, plader eller bakker samt alle andre enkle emballeringsarbejder
 l) anbringelse eller trykning af mærker, etiketter, logoer og andre lignende kendetegn på selve
 produkterne eller deres emballage
 m) enkel blanding af produkter, også af forskellig art, blanding af sukker med ethvert materiale
 n) enkel tilsætning af vand eller fortynding med vand eller et andet stof, der ikke væsentligt
 ændrer produktets egenskaber eller dehydrering eller denaturering af produkter
 o) enkel samling af dele for at kunne danne et komplet produkt eller adskillelse af produkter i
 dele
 p) slagtning af dyr.
 2. I forbindelse med stk. 1 anses aktiviteter for at være enkle, når der hverken kræves særlige
 færdigheder eller maskiner, apparater eller udstyr, som er specielt produceret eller installeret til
 gennemførelsen deraf.
 Artikel ORIG.8: Kvalificerende enhed
 1. Med henblik på dette kapitel er den kvalificerende enhed det produkt, der anses for at være
 basisenheden ved tarifering i det harmoniserede system.
 2. For sendinger bestående af et antal identiske produkter, der tariferes under samme position i det
 harmoniserede system, tages hvert enkelt produkt i betragtning ved anvendelsen af
 bestemmelserne i dette kapitel.
 Artikel ORIG.9: Emballeringsmateriale og beholdere til forsendelse
 Emballeringsmateriale og beholdere til forsendelse, som beskytter et produkt under transporten,
 lades ude af betragtning ved bestemmelse af, om produktet har oprindelsesstatus.
 Artikel ORIG.10: Emballeringsmateriale og beholdere til detailsalg
 Hvis emballeringsmateriale eller beholdere, hvori et produkt er pakket til detailsalg, tariferes
 sammen med produktet, lades sådant materiale eller sådanne beholdere ude af betragtning ved
 bestemmelse af produktets oprindelse, undtagen ved beregningen af værdien af materialer uden
 oprindelsesstatus, hvis et produkt er omfattet af reglen om maksimumsværdien af materialer uden
 oprindelsesstatus, jf. BILAG ORIG-2 [Produktspecifikke oprindelsesregler].
 Artikel ORIG.11: Tilbehør, reservedele og værktøj
 1. Tilbehør, reservedele, værktøjer og instruktions- eller andet informationsmateriale betragtes
 som værende en del af dette materiel eller disse maskiner, apparater eller køretøjer, hvis det:
 a) tariferes og leveres med, men ikke faktureres særskilt fra produktet, og
 b) typerne, mængderne og værdierne er sædvanlige for det pågældende produkt.
 44
 ---pagebreak--- 2. Tilbehør, reservedele, værktøj og instruktions- eller andet informationsmateriale som
 omhandlet i stk. 1 lades ude af betragtning ved bestemmelse af produktets oprindelse, undtagen
 ved beregningen af maksimumsværdien af materialer uden oprindelsesstatus, hvis et produkt er
 omfattet af reglen om maksimumsværdien af materialer uden oprindelsesstatus i BILAG ORIG-2
 [Produktspecifikke oprindelsesregler].
 Artikel ORIG.12: Sæt
 Sæt som defineret i den almindelige tariferingsbestemmelse 3 vedrørende det harmoniserede
 system betragtes som produkter med oprindelsesstatus i en part, hvis alle deres komponenter har
 oprindelsesstatus. Hvis et sæt består af komponenter med og uden oprindelsesstatus, anses sættet
 som helhed for at have oprindelsesstatus i en part, hvis værdien af de komponenter, der ikke


text:
har
 oprindelsesstatus, ikke overstiger 15 % af sættets pris ab fabrik.
 Artikel ORIG.13: Neutrale elementer
 Ved bestemmelse af, om et produkt har oprindelsesstatus i en part, er det ikke nødvendigt at
 undersøge, om følgende elementer, som kan anvendes ved dets produktion, har oprindelsesstatus:
 a) brændstof, energi, katalysatorer og opløsninger
 b) anlæg, udstyr, reservedele og materialer, der anvendes til vedligeholdelse af udstyr og
 bygninger
 c) maskiner, værktøj, matricer og forme
 d) smøremidler, fedtstoffer, kompositmaterialer og andre materialer, der anvendes i
 produktionen eller i forbindelse med drift af udstyr og bygninger
 e) handsker, briller, fodtøj, beklædning, sikkerhedsudstyr og tilbehør
 f) udstyr, anordninger og tilbehør til test eller inspektion af produktet og
 g) andre materialer, der anvendes i produktionen og ikke indgår eller ikke er bestemt til at indgå
 i produktets endelige sammensætning.
 Artikel ORIG.14: Regnskabsmæssig adskillelse
 1. Fungible materialer med og uden oprindelsesstatus eller "fungible produkter" skal være
 fysisk adskilt under oplagringen for at bevare deres oprindelsesstatus og oprindelsesstatus.
 2. Med henblik på stk. 1 forstås ved »fungible materialer« eller »fungible produkter«
 materialer eller produkter af samme art og kommercielle kvalitet med samme tekniske og fysiske
 egenskaber, som ikke kan skelnes fra hinanden med hensyn til oprindelse.
 3. Uanset stk. 1 kan fungible materialer med og uden oprindelsesstatus anvendes ved
 produktionen af et produkt uden at være fysisk adskilt under oplagringen, hvis en metode med
 regnskabsmæssig adskillelse anvendes.
 4. Uanset stk. 1 kan fungible produkter med og uden oprindelsesstatus, der tariferes i kapitel
 10, 15, 27, 28, 29, pos. 32.01-32.07 eller position 39.01-39.14 i det harmoniserede system,
 45
 ---pagebreak--- opbevares i en part før eksport til den anden part uden fysisk adskillelse, forudsat at der anvendes
 en metode med regnskabsmæssig adskillelse.
 5. Den i stk. 3 og 4 nævnte metode med regnskabsmæssig adskillelse anvendes i
 overensstemmelse med en lagerstyringsmetode i henhold til regnskabsprincipper, som er generelt
 accepteret i den pågældende part.
 6. Metoden med regnskabsmæssig adskillelse er enhver metode, som sikrer, at der til enhver
 tid ikke er flere materialer eller produkter, der får oprindelsesstatus, end det ville have været
 tilfælde, hvis materialerne eller produkterne havde været fysisk adskilt.
 7. En part kan under de betingelser, der er fastlagt i egne love eller forskrifter, kræve, at
 anvendelsen af metoden med regnskabsmæssig adskillelse er betinget af en forudgående tilladelse
 fra toldmyndighederne i den pågældende part. Partens toldmyndigheder overvåger brugen af
 sådanne tilladelser og kan tilbagekalde en tilladelse, såfremt indehaveren af tilladelsen anvender
 metoden med regnskabsmæssig adskillelse ukorrekt eller ikke opfylder de øvrige betingelser, der er
 fastsat i dette kapitel.
 Artikel ORIG.15: Returnerede produkter
 Hvis et produkt med oprindelse i en part, der er eksporteret fra denne part til et tredjeland,
 returnerer til denne part, anses det som værende uden oprindelsesstatus, medmindre det kan
 godtgøres over for toldmyndighederne i den pågældende part, at det returnerede produkt:
 a) er det samme som det eksporterede og
 b) ikke har undergået nogen behandling, ud over hvad der var nødvendigt for dets bevarelse,
 mens det befandt sig i det pågældende land eller blev eksporteret.
 Artikel ORIG.16: Uændret tilstand


text:
1. Et produkt med oprindelsesstatus, som angives til frit forbrug i den importerende part, må
 ikke efter eksporten, og før det angives til frit forbrug, være blevet ændret eller omdannet på nogen
 måde eller have været genstand for andre aktiviteter end dem, som har til formål at bevare det i god
 stand eller at anbringe mærker, etiketter, segl eller anden dokumentation for at sikre overholdelse
 af specifikke nationale krav i den importerende part.
 2. Oplagring eller udstilling af et produkt kan finde sted i et tredjeland, forudsat at produktet
 forbliver under toldmyndighedernes tilsyn i det pågældende tredjeland.
 3. Opdelingen af sendinger finde sted i et tredjeland, hvis den foretages af eksportøren eller
 under eksportørens ansvar, og forudsat at sendingerne forbliver under toldtilsyn i det pågældende
 tredjeland.
 4. Hvis der er tvivl om, hvorvidt kravene i stk. 1 til 3 er overholdt, kan toldmyndigheden i den
 importerende part kræve, at importøren godtgør overholdelsen af disse krav, hvilket kan gøres ved
 hjælp af ethvert middel, herunder kontraktmæssige transportdokumenter som f.eks.
 konnossementer eller faktuelle eller konkrete beviser på grundlag af mærkning eller nummerering af
 kolli eller enhver form for bevis med tilknytning til selve produktet.
 46
 ---pagebreak--- Artikel ORIG.17: Revision af toldgodtgørelse eller -fritagelse
 Tidligst 2 år efter denne aftales ikrafttræden reviderer Specialudvalget for handel vedrørende
 toldsamarbejde og oprindelsesregler på anmodning af en af parterne parternes respektive
 toldgodtgørelses- og forædlingsordninger. Med henblik herpå forelægger den anden part efter
 anmodning af en part senest 60 dage efter denne anmodning den anmodende part tilgængelige
 oplysninger og detaljerede statistikker, der dækker perioden fra denne aftales ikrafttræden, eller de
 foregående fem år, hvis denne er kortere, om anvendelsen af toldgodtgørelsesordningen og
 ordningen for aktiv forædling. På baggrund af denne gennemgang kan Specialudvalget for handel
 vedrørende toldsamarbejde og oprindelsesregler rette henstillinger til Partnerskabsrådet om
 ændring af bestemmelserne i dette kapitel og bilagene hertil med henblik på at indføre
 begrænsninger eller restriktioner med hensyn til godtgørelse af eller fritagelse for told.
 Afdeling 2: Oprindelsesprocedurer
 Artikel ORIG.18: Anmodning om præferencetoldbehandling
 1. Den importerende part indrømmer ved import præferencetoldbehandling til en vare med
 oprindelse i den anden part som omhandlet i dette kapitel på grundlag af importørens anmodning
 om præferencetoldbehandling. Importøren er ansvarlig for rigtigheden af anmodningen om
 præferencetoldbehandling og overholdelse af de krav, der er fastsat i dette kapitel.
 2. En anmodning om præferencetoldbehandling baseres på:
 a) en af eksportøren udfærdiget udtalelse om oprindelse, hvoraf det fremgår, at produktet har
 oprindelsesstatus, eller
 b) importørens kendskab til, at produktet har oprindelsesstatus.
 3. En importør, der fremsætter en anmodning om præferencetoldbehandling på grundlag af en
 udtalelse om oprindelse som omhandlet i stk. 2, litra a), opbevarer udtalelsen om oprindelse og, hvis
 det kræves af den importerende parts toldmyndighed, forelægger en kopi heraf til den pågældende
 toldmyndighed.
 Artikel ORIG.18a: Tidspunkt for anmodning om præferencetoldbehandling
 1. Anmodningen om præferencetoldbehandling og grundlaget for anmodningen som
 omhandlet i artikel ORIG.18 [Anmodning om præferencetoldbehandling], stk. 2, medtages i
 toldimportangivelsen i overensstemmelse med den importerende parts love og forskrifter.
 2. Uanset stk. 1 indrømmer den importerende part, selv


text:
om importøren ikke har fremsat en
 anmodning om præferencetoldbehandling på importtidspunktet, toldpræferencebehandling og yder
 godtgørelse af eller fritagelse for overskydende told, forudsat at:
 a) anmodningen om præferencetoldbehandling fremsættes senest tre år efter datoen for
 importen eller en længere periode som fastsat i den importerende parts love og
 administrative bestemmelser
 b) importøren tilvejebringer grundlaget for anmodningen som omhandlet i artikel ORIG.18
 [Anmodning om præferencetoldbehandling], stk. 2, og
 47
 ---pagebreak--- c) produktet ville være blevet betragtet som et produkt med oprindelsesstatus og ville have
 opfyldt alle andre gældende krav som omhandlet i afdeling 1 [Oprindelsesregler], hvis
 importøren havde fremsat anmodningen på importtidspunktet.
 Importørens øvrige forpligtelser i henhold til artikel ORIG.18 [Anmodning om
 præferencetoldbehandling] er uændrede.
 Artikel ORIG.19: Udtalelse om oprindelse
 1. En udtalelse om oprindelse udfærdiges af en eksportør af et produkt på grundlag af
 oplysninger, der dokumenterer, at produktet har oprindelsesstatus, herunder oplysninger om
 oprindelsesstatus for de materialer, der er anvendt ved produktionen af produktet. Eksportøren er
 ansvarlig for rigtigheden af udtalelsen om oprindelse og de fremlagte oplysninger.
 2. Udtalelsen om oprindelse udfærdiges ved anvendelse af en af de sproglige udgaver af
 teksten i BILAG ORIG-4 [Teksten til udtalelsen om oprindelse] på en faktura eller ethvert andet
 handelsdokument, som beskriver produktet med oprindelsesstatus tilstrækkelig detaljeret til, at det
 pågældende produkt kan identificeres. Eksportøren er ansvarlig for at give tilstrækkelige oplysninger
 til, at produktet med oprindelsesstatus kan identificeres. Den importerende part må ikke kræve, at
 importøren fremlægger en oversættelse af udtalelsen om oprindelse.
 3. En udtalelse om oprindelse er gyldig i 12 måneder fra den dato, hvor den blev udfærdiget,
 eller i en længere periode som fastsat af den importerende part på højst 24 måneder.
 4. En udtalelse om oprindelse kan anvendes til:
 a) en enkelt forsendelse af et eller flere produkter, der importeres til en part, eller
 b) flere forsendelser af identiske produkter, der er importeret af en part i den periode, der er
 anført i udtalelsen om oprindelse, og som ikke overstiger 12 måneder.
 5. Hvis ikkesamlede eller adskilte produkter i den i bestemmelse 2 a) i de almindelige
 tariferingsbestemmelser vedrørende det harmoniserede system omhandlede betydning og
 henhørende under afdeling XV-XXI i det harmoniserede system importeres i delforsendelser efter
 importøres anmodning, kan der anvendes en enkelt udtalelse om oprindelse for sådanne produkter i
 overensstemmelse med de krav, der er fastsat af den importerende parts toldmyndighed.
 Artikel ORIG.20: Uoverensstemmelser
 Den importerende parts toldmyndighed må ikke afvise en ansøgning om præferencetoldbehandling
 på grund af mindre fejl eller uoverensstemmelser i udtalelsen om oprindelse eller alene af den
 grund, at en faktura blev udstedt i et tredjeland.
 Artikel ORIG.21: Importørens kendskab
 1. Med henblik på en ansøgning om præferencetoldbehandling, der indgives i henhold til
 artikel ORIG.18 [Anmodning om præferencetoldbehandling], stk. 2, litra b, skal importørens
 kendskab til, at et produkt har oprindelse i den eksporterende part, baseres på oplysninger, der
 dokumenterer, at produktet har oprindelsesstatus og opfylder de krav, der er fastsat i dette kapitel.
 2. Hvis en importør ikke er i stand til at indhente de i stk. 1 omhandlede oplysninger som følge


text:
af, at eksportøren anser dem for at være fortrolige, eller af andre årsager, kan eksportøren, inden
 48
 ---pagebreak--- han anmoder om præferencebehandling, fremlægge en udtalelse om oprindelse, således at
 importøren kan anmode om præferencetoldbehandling på grundlag af artikel ORIG.18 [Anmodning
 om præferencetoldbehandling] stk. 2, litra a).]
 Artikel ORIG.22: Krav vedrørende opbevaring af optegnelser
 1. En importør, der anmoder om præferencetoldbehandling for et produkt, der importeres til
 den importerende part, opbevarer i mindst tre år efter datoen for importen af produktet:
 a) hvis anmodningen var baseret på en udtalelse om oprindelse, den udtalelse om oprindelse,
 som eksportøren har udfærdiget eller
 b) hvis anmodningen var baseret på importørens kendskab, al dokumentation for, at et produkt
 opfylder kravene for at opnå oprindelsesstatus.
 2. En eksportør, der har udfærdiget en udtalelse om oprindelse, opbevarer i en periode på
 mindst fire år efter, at denne udtalelse om oprindelse blev udfærdiget, en kopi af udtalelsen om
 oprindelse og alle andre dokumenter, som godtgør, at produktet opfylder kravene for at opnå
 oprindelsesstatus.
 3. De fortegnelser, der skal opbevares i henhold til denne artikel, kan opbevares i elektronisk
 form.
 Artikel ORIG.23: Mindre forsendelser
 1. Uanset artikel ORIG.18 [Anmodning om præferencetoldbehandling] til ORIG.21 [Importørens
 viden] indrømmer den importerende part, forudsat at det erklæres, at produktet opfylder kravene i
 dette kapitel, og toldmyndighederne i den importerende part ikke er i tvivl om denne erklærings
 rigtighed, præferencetoldbehandling til:
 a) produkter, der indgår i småforsendelser fra private afsendere til private modtagere,
 b) produkter, der indgår i en rejsendes personlige bagage og
 c) for så vidt angår Det Forenede Kongerige, i tillæg til litra a) og b), andre forsendelser af ringe
 værdi.
 2. Følgende produkter er ikke omfattet af stk. 1:
 a) produkter, der importeres som led i en række importtransaktioner, der med rimelighed kan
 anses for at være blevet foretaget særskilt for at undgå kravene i artikel ORIG.18 [Anmodning
 om præferencetoldbehandling]
 b) for Unionen:
 i) produkter, der importeres i erhvervsmæssigt øjemed som import helt uden
 erhvervsmæssig karakter anses lejlighedsvis import, der udelukkende består af
 produkter bestemt til personlig brug for modtagerne eller de rejsende eller deres
 familie, og hvis beskaffenhed og mængde ikke giver anledning til tvivl om, at importen
 sker i ikkeerhvervsmæssigt øjemed og
 49
 ---pagebreak--- ii) produkter, hvis samlede værdi overstiger 500 EUR for produkter, der sendes i
 småforsendelser, eller 1 200 EUR for produkter, der indgår i den rejsendes personlige
 bagage. De beløb, der skal benyttes i en given national valuta, er modværdien i den
 pågældende nationale valuta af de i euro udtrykte beløb på den første hverdag i
 oktober. Den Europæiske Centralbank offentliggør vekselkursbeløbene for den
 pågældende dag, medmindre et andet beløb er meddelt Europa-Kommissionen senest
 den 15. oktober, og anvendes fra den 1. januar det følgende år. Europa-Kommissionen
 underretter Det forenede Kongerige om de pågældende beløb. Unionen kan fastsætte
 andre begrænsninger, som den vil meddele Det Forenede Kongerige og
 c) for Det Forenede Kongerige, produkter, hvis samlede værdi overstiger de grænser, der er
 fastsat i Det Forenede Kongeriges nationale lovgivning. Det Forenede Kongerige meddeler
 Unionen disse begrænsninger.


text:
3. Importøren er ansvarlig for erklæringens rigtighed og overholdelsen af de krav, der er fastsat
 i dette kapitel. Registreringsforpligtelserne i artikel ORIG.22 [Registreringsforpligtelser] finder ikke
 anvendelse på importøren i henhold til denne artikel.
 Artikel ORIG.24: Verifikation
 1. Den importerende parts toldmyndighed kan foretage en verifikation af, om et produkt har
 oprindelsesstatus, eller om de andre krav i dette kapitel er opfyldt, på grundlag af
 risikovurderingsmetoder, som kan omfatte stikprøver. En sådan verifikation kan foretages ved hjælp
 af en anmodning om oplysninger fra den importør, som fremsatte anmodningen i artikel ORIG.18
 [Anmodning om præferencetoldbehandling], på tidspunktet for importangivelsen, før frigivelsen af
 produkterne eller efter frigivelsen af produkterne
 2. De oplysninger, der anmodes om i henhold til stk. 1, omfatter højst følgende elementer:
 a) hvis anmodningen var baseret på en udtalelse om oprindelse, den pågældende udtalelse om
 oprindelse og
 b) oplysninger vedrørende opfyldelse af oprindelseskriterier, som er følgende:
 i) hvis oprindelseskriteriet er "fuldt opfyldt", den relevante kategori (f.eks. høst,
 minedrift, fiskeri og produktionssted) og produktionssted
 ii) hvis oprindelseskriteriet er baseret på en ændring af tariferingen, en liste over alle
 materialerne uden oprindelsesstatus, herunder deres tarifering (format med 2, 4 eller
 6 cifre alt afhængigt af oprindelseskriterierne)
 iii) hvis oprindelseskriteriet er baseret på en værdimetode, det færdige produkts værdi
 samt værdien af alle ved produktionen anvendte materialer uden oprindelsesstatus
 iv) hvis oprindelseskriteriet er baseret på vægt, det færdige produkts vægt samt vægten
 af alle ved produktionen anvendte relevante materialer uden oprindelsesstatus
 v) hvis oprindelseskriteriet er baseret på en specifik produktionsproces, en specifik
 beskrivelse af denne proces.
 3. Ved forelæggelse af de oplysninger, der anmodes om, kan importøren tilføje eventuelle
 andre oplysninger, som han skønner relevante med henblik på verifikation.
 50
 ---pagebreak--- 4. Hvis anmodningen om præferencetoldbehandling er baseret på en udtalelse om oprindelse,
 tilvejebringer importøren denne udtalelse, men kan meddele den importerende parts
 toldmyndighed, at han ikke er i stand til at fremlægge de oplysninger, der er omhandlet i stk. 2, litra
 b).
 5. Hvis anmodningen om præferencetoldbehandling er baseret på importørens kendskab, kan
 toldmyndigheden i den importerende part, der gennemfører verifikationen, efter først at have
 anmodet om oplysninger i henhold til stk. 1, anmode om supplerende oplysninger fra importøren,
 hvis den pågældende toldmyndighed finder, at der er behov for supplerende oplysninger med
 henblik på at verificere produktets oprindelsesstatus eller opfyldelsen af de andre krav i dette
 kapitel. Den importerende parts toldmyndighed kan anmode importøren om særlig dokumentation
 og information, hvis det er relevant.
 6. Hvis den importerende parts toldmyndighed træffer afgørelse om at suspendere
 præferencetoldbehandlingen af det pågældende produkt, mens den afventer resultatet af
 verifikationen, tilbyder den at frigive produktet til importøren med forbehold af passende
 forsigtighedsforanstaltninger, herunder garantier. Enhver suspension af
 præferencetoldbehandlingen ophæves hurtigst muligt, efter at det pågældende produkts
 oprindelsesstatus eller opfyldelsen af de øvrige betingelser i dette kapitel er blevet fastslået af den
 importerende parts toldmyndighed.
 Artikel ORIG.25: Administrativt samarbejde
 1. For at sikre en korrekt anvendelse af dette kapitel samarbejder parterne gennem
 toldmyndighederne i hver part ved at verificere, om et produkt har oprindelsesstatus og overholder
 de øvrige


text:
krav, der er fastsat i dette kapitel.
 2. Hvis anmodningen om præferencetoldbehandling var baseret på en udtalelse om
 oprindelse, kan toldmyndigheden i den importerende part, der foretager verifikationen, efter først
 at have anmodet om oplysninger i henhold til artikel ORIG.24 [Verifikation], stk. 1, og på grundlag af
 svaret fra importøren også anmode om oplysninger fra den eksporterende parts toldmyndighed
 inden for en periode på to år efter importen af produkterne [eller fra det tidspunkt, hvor
 anmodningen fremsættes i henhold til artikel ORIG.18 [Anmodning om præferencetoldbehandling],
 stk. 2, litra a) , hvis toldmyndigheden i den importerende part, der gennemfører verifikationen,
 finder, at der er behov for supplerende oplysninger med henblik på at verificere produktets
 oprindelsesstatus eller opfyldelsen af de andre krav i dette kapitel. Anmodningen om oplysninger
 skal indeholde følgende:
 a) udtalelsen om oprindelse
 b) identiteten på den toldmyndighed, der fremsætter anmodningen
 c) eksportørens navn
 d) verifikationens emne og omfang og
 e) al relevant dokumentation.
 Den importerende parts toldmyndighed kan desuden anmode den eksporterende parts
 toldmyndighed om specifik dokumentation og oplysninger, hvis det er relevant.
 51
 ---pagebreak--- 3. Den eksporterende parts toldmyndighed kan i overensstemmelse med sine love og
 forskrifter anmode om dokumentation eller undersøgelse ved at kræve enhver form for oplysninger
 eller ved at aflægge besøg hos eksportøren for at gennemgå registre og inspicere de anlæg, der
 anvendes ved produktionen af produktet.
 4. Med forbehold af stk. 5 forelægger den eksporterende parts toldmyndighed, der modtager
 en anmodning som omhandlet i stk. 2, den importerende parts toldmyndighed følgende oplysninger:
 a) de ønskede oplysninger, hvis de er til rådighed
 b) en udtalelse om produktets oprindelsesstatus
 c) en beskrivelse af det produkt, der er genstand for undersøgelsen, og den tarifering, som er
 relevant for anvendelsen af dette kapitel
 d) en beskrivelse af og en redegørelse for produktionsprocessen, der er tilstrækkelig til at
 underbygge produktets oprindelsesstatus
 e) information om den måde, hvorpå kontrollen af produktet blev foretaget og
 f) eventuelt supplerende dokumentation.
 5. Den eksporterende parts toldmyndighed må ikke videregive de i stk. 4, litra a), d) og f),
 omhandlede oplysninger til den importerende parts toldmyndighed, hvis disse oplysninger anses for
 at være fortrolige af eksportøren.
 6. Hver part giver den anden part kontaktoplysninger for toldmyndighederne og underretter
 den anden part om alle ændringer af disse kontaktoplysninger inden for 30 dage efter datoen for
 ændringen.
 Artikel ORIG.26: Afslag på anmodninger om præferencetoldbehandling
 1. Med forbehold af stk. 3 kan den importerende parts toldmyndighed give afslag på
 anmodninger om præferencetoldbehandling, hvis:
 a) der senest tre måneder efter datoen for anmodningen om oplysninger i henhold til artikel
 ORIG.24 [Verifikation], stk. 1:
 i) der ikke er kommet noget svar fra importøren
 ii) hvis anmodningen om præferencetoldbehandling var baseret på en udtalelse om
 oprindelse, blev udtalelsen om oprindelse ikke afgivet, eller
 iii) hvis anmodningen om præferencetoldbehandling var baseret på importørens
 kendskab, er oplysningerne fra importøren ikke tilstrækkelige til at bekræfte, at det
 pågældende produkt har oprindelsesstatus
 b) der senest tre måneder efter datoen for anmodningen om yderligere oplysninger i henhold til
 artikel ORIG.24 [Verifikation], stk. 5:
 i) ikke


text:
er kommet noget svar fra importøren eller
 52
 ---pagebreak--- ii) de afgivne oplysninger fra importøren er utilstrækkelige til at bekræfte, at det
 pågældende produkt har oprindelsesstatus
 c) der senest 10 måneder3 efter datoen for anmodningen om oplysninger i henhold til artikel
 ORIG.25 [Administrativt samarbejde], stk. 2:
 i) ikke er kommet noget svar fra den eksporterende parts toldmyndigheder, eller
 ii) de afgivne oplysninger fra den eksporterende parts toldmyndighed er utilstrækkelige til at
 bekræfte, at det pågældende produkt har oprindelsesstatus.
 2. Den importerende parts toldmyndighed kan give afslag på en anmodning om
 præferencetoldbehandling for et produkt, for hvilket en importør anmoder om
 præferencetoldbehandling, hvis importøren ikke opfylder andre krav i dette kapitel end kravene
 vedrørende produkternes oprindelsesstatus.
 3. Hvis den importerende parts toldmyndighed har tilstrækkelig begrundelse for at give afslag
 på en anmodning om præferencetoldbehandling i henhold til stk. 1 i tilfælde, hvor den
 eksporterende parts toldmyndighed har afgivet en udtalelse i henhold til artikel ORIG.25
 [Administrativt samarbejde], stk. 4, litra b), som bekræfter, at produkterne har oprindelsesstatus,
 underretter den importerende parts toldmyndighed den eksporterende parts toldmyndighed om sin
 hensigt om at give afslag på anmodningen om præferencetoldbehandling senest to måneder efter
 modtagelsen af den pågældende udtalelse.
 Hvis en sådan underretning finder sted, skal der afholdes konsultationer efter anmodning fra en af
 parterne senest tre måneder efter datoen for underretningen. Perioden for konsultation kan
 forlænges afhængigt af den konkrete sag efter aftale mellem parternes toldmyndigheder.
 Konsultationen kan finde sted i overensstemmelse med den procedure, der er fastlagt af
 specialudvalget vedrørende toldsamarbejde oprindelsesregler.
 Efter udløbet af perioden for konsultation kan den importerende parts toldmyndighed, hvis den ikke
 kan bekræfte, at produktet har oprindelsesstatus, give afslag på anmodningen om
 præferencetoldbehandling, hvis der er tilstrækkelig begrundelse herfor og efter at have indrømmet
 importøren ret til at blive hørt. Når den eksporterende parts toldmyndighed bekræfter produkternes
 oprindelsesstatus og begrunder en sådan konklusion, må den importerende parts toldmyndighed
 imidlertid ikke give afslag på en anmodning om præferencetoldbehandling af et produkt alene af den
 grund, at artikel ORIG.25 [Administrativt samarbejde], stk. 5, er blevet anvendt.
 4. Under alle omstændigheder bilægges meningsforskelle mellem importøren og den
 importerende parts toldmyndighed i henhold til den importerende parts lovgivning.
 Artikel ORIG.27: Fortrolighed
 1. Hver part behandler i overensstemmelse med sine love og forskrifter enhver oplysning, som
 den har modtaget fra den anden part i henhold til dette kapitel, fortroligt og beskytter disse
 oplysninger mod videregivelse.
 3
 Perioden er på 12 måneder for anmodninger om oplysninger i henhold til artikel ORIG.25
 [Administrativt samarbejde] , stk. 2, rettet til den eksporterende parts toldmyndigheder i løbet af de første tre
 måneder af denne aftales anvendelse.
 53
 ---pagebreak--- 2. Uanset artikel ORIG.25 [Administrativt samarbejde], stk. 5, hvis fortrolige
 forretningsoplysninger er blevet indhentet fra eksportøren af toldmyndigheden i den eksporterende
 part eller den importerende part gennem anvendelse af artikel ORIG.24 [Verifikation] og artikel
 ORIG.25 [Administrativt samarbejde], må de pågældende oplysninger ikke videregives.
 3. Hver part sikrer, at de fortrolige oplysninger, der er indhentet i henhold til dette kapitel, ikke
 anvendes til andre formål end administration og håndhævelse


text:
af afgørelser og bestemmelse af
 oprindelse og toldspørgsmål, undtagen med tilladelse fra den person eller part, som har afgivet de
 fortrolige oplysninger.
 4. Uanset stk. 3 kan en part tillade, at oplysninger, der indhentes i henhold til dette kapitel,
 anvendes til administrative, retlige eller kvasiretlige procedurer, som indledes på grund af
 manglende overholdelse af toldrelateret lovgivning til gennemførelse af dette kapitel. En part
 underretter den person eller part, der afgav oplysningerne, forud for en sådan anvendelse.
 Artikel ORIG.28: Administrative foranstaltninger og sanktioner
 Hver part sikrer en effektiv håndhævelse af dette kapitel. Hver part sikrer, at de kompetente
 myndigheder kan pålægge administrative foranstaltninger og i givet fald sanktioner i
 overensstemmelse med sine love og forskrifter på enhver person, som udfærdiger et dokument eller
 forårsager et dokument udfærdiget, som indeholder urigtige oplysninger afgivet med henblik på
 opnåelse af præferencetoldbehandling for et produkt, der ikke er i overensstemmelse med kravene i
 artikel ORIG.22 [Registreringsforpligtelser], eller som ikke fremlægger de beviser eller nægter de
 besøg, der er omhandlet i artikel ORIG.25(3) [Administrativt samarbejde].
 Afdeling 3: Andre bestemmelser
 Artikel ORIG.29: Ceuta og Melilla
 1. Med henblik på denne protokol omfatter for så vidt angår Unionen udtrykket "part" ikke
 Ceuta og Melilla.
 2. Når produkter med oprindelse i Det Forenede Kongerige importeres til Ceuta og Melilla,
 indrømmes de i enhver henseende samme toldbehandling i henhold til denne aftale, som
 indrømmes produkter med oprindelse i Unionens toldområde i henhold til protokol nr. 2 til akten
 vedrørende kongeriget Spaniens og republikken Portugals tiltrædelse af Den Europæiske Union. Det
 Forenede Kongerige indrømmer ved import af produkter, der er omfattet af aftalen og har
 oprindelse i Ceuta og Melilla, den samme toldbehandling, som indrømmes produkter, der
 importeres fra og har oprindelse i Unionen.
 3. Oprindelsesreglerne og oprindelsesprocedurerne i henhold til dette kapitel finder, med de
 fornødne ændringer, anvendelse på produkter, der eksporteres fra Det Forenede Kongerige til Ceuta
 og Melilla, og på produkter, der eksporteres fra Ceuta og Melilla til Det Forenede Kongerige.
 4. Ceuta og Melilla betragtes som et enkelt område.
 5. Artikel ORIG.4 [Kumulation af oprindelse] finder anvendelse på import og eksport af
 produkter mellem Unionen, Det Forenede Kongerige og Ceuta og Melilla.
 6. Eksportørerne angiver "Det Forenede Kongerige" eller "Ceuta og Melilla" i felt 3 i udtalelsen
 om oprindelse, afhængigt af produktets oprindelse.
 54
 ---pagebreak--- 7. Toldmyndigheden i Kongeriget Spanien er ansvarlig for anvendelsen og gennemførelsen af
 dette kapital i Ceuta og Melilla.
 Artikel ORIG.30: Overgangsbestemmelser for varer under forsendelse eller oplagring
 Bestemmelserne i denne aftale kan anvendes på varer, der er i overensstemmelse med
 bestemmelserne i dette kapitel, og som på datoen for denne aftales ikrafttrædelse enten er i transit
 fra den eksporterende part til den importerende part eller under toldkontrol i den importerende
 part uden betaling af importafgifter og skatter, forudsat at der fremsættes en anmodning om
 præferencetoldbehandling som omhandlet i artikel ORIG.18 [Anmodning om
 præferencetoldbehandling] til den importerende parts toldmyndighed senest 12 måneder efter den
 nævnte dato.
 Artikel ORIG.31: Ændringer af dette kapitel og bilagene hertil
 Partnerskabsrådet kan ændre dette kapitel og bilagene hertil.


text:
Kapitel 3: Sundheds- og plantesundhedsmæssige foranstaltninger
 Artikel SPS.1: Mål
 Målene med dette kapitel er at:
 a) at beskytte menneskers, dyrs og planters liv eller sundhed på parternes områder og samtidig lette
 samhandelen mellem parterne
 b) at fremme gennemførelsen af SPS-aftalen
 c) at sikre, at parternes sundheds- og plantesundhedsforanstaltninger ("SPS-foranstaltninger") ikke
 skaber unødvendige handelshindringer
 d) at fremme større gennemsigtighed og forståelse for anvendelsen af hver parts SPS-
 foranstaltninger
 e) at styrke samarbejdet mellem parterne om bekæmpelse af antimikrobiel resistens, fremme af
 bæredygtige fødevaresystemer, beskyttelse af dyrevelfærd og elektronisk certificering
 f) at styrke samarbejdet i de relevante internationale organisationer med henblik på at udvikle
 internationale standarder, retningslinjer og anbefalinger vedrørende dyresundhed,
 fødevaresikkerhed og plantesundhed og
 g) at fremme begge parters gennemførelse af internationale standarder, retningslinjer og
 anbefalinger.
 Artikel SPS.2: Anvendelsesområde
 1. Dette kapitel finder anvendelse på alle en parts SPS-foranstaltninger, der direkte eller
 indirekte kan påvirke handelen mellem parterne.
 55
 ---pagebreak--- 2. I dette kapitel fastsættes også særskilte bestemmelser vedrørende samarbejde om
 dyrevelfærd, antimikrobiel resistens og bæredygtige fødevaresystemer.
 Artikel SPS.3: Definitioner
 1. I dette kapitel forstås ved:
 a) definitionerne i bilag A til SPS-aftalen
 b) de definitioner, der er vedtaget inden for rammerne af Codex Alimentarius-Kommissionen
 ("Codex")
 c) de definitioner, der er vedtaget inden for rammerne af Verdensorganisationen for
 Dyresundhed ("OIE") og
 d) de definitioner, der er vedtaget inden for rammerne af den internationale
 plantebeskyttelseskonvention ("IPPC").
 2. I dette kapitel forstås ved:
 a) "importbetingelser": alle SPS-foranstaltninger, der skal opfyldes for import af produkter og
 b) "beskyttet zone" for en bestemt reguleret skadegører: et formelt afgrænset geografisk
 område, hvor den pågældende regulerede skadegører ikke er etableret på trods af gunstige
 betingelser, og dens tilstedeværelse i andre dele af partens område, hvor den pågældende
 skadegører ikke må indføres.
 3. Specialudvalget for handel vedrørende sundheds- og plantesundhedsforanstaltninger kan
 vedtage andre definitioner med henblik på dette kapitel under hensyntagen til glossarer og
 definitioner udarbejdet af relevante internationale organisationer, f.eks. Codex, OIE og IPPC.
 4. Definitionerne i SPS-aftalen har forrang, i det omfang der er uoverensstemmelse mellem de
 definitioner, der er vedtaget af specialudvalget for handel vedrørende sundheds- og
 plantesundhedsforanstaltninger eller inden for rammerne af Codex, OIE eller IPPC, og definitionerne
 i SPS-aftalen. I tilfælde af uoverensstemmelse mellem de definitioner, der er vedtaget af det særlige
 udvalg for handel vedrørende sundheds- og plantesundhedsforanstaltninger, og definitionerne i
 Codex, OIE eller IPPC, gælder definitionerne i Codex, OIE eller IPPC.
 Artikel SPS.4: Rettigheder og forpligtelser
 Parterne bekræfter deres rettigheder og forpligtelser i henhold til SPS-aftalen. Dette omfatter retten
 til at vedtage foranstaltninger i henhold til SPS-aftalens artikel 5, stk. 7.
 Artikel SPS.5: Almindelige principper
 1. Parterne anvender SPS-foranstaltninger til at opnå et passende beskyttelsesniveau baseret
 på risikovurdering i overensstemmelse med de relevante bestemmelser, herunder artikel 5 i SPS-
 aftalen.
 2. Parterne må ikke anvende SPS-foranstaltninger til at skabe uberettigede handelshindringer.
 56
 ---pagebreak--- 3. For så vidt angår handelsrelaterede SPS-procedurer og godkendelser i henhold til dette
 kapitel sikrer hver part, at disse procedurer og relaterede SPS-foranstaltninger:
 a) iværksættes og afsluttes uden unødig forsinkelse
 b) ikke indeholder unødvendige, videnskabeligt og teknisk ubegrundede


text:
eller urimeligt
 byrdefulde anmodninger om oplysninger, der kan forsinke adgangen til hinandens markeder
 c) ikke anvendes på en måde, der udgør en vilkårlig eller uberettiget forskelsbehandling af den
 anden parts område eller dele af den anden parts område, hvor de samme eller tilsvarende
 SPS-forhold gør sig gældende og
 d) står i et rimeligt forhold til de konstaterede risici og ikke er mere handelsbegrænsende end
 nødvendigt for, at parten kan opnå et passende beskyttelsesniveau.
 4. Parterne må ikke anvende de i litra c) omhandlede procedurer eller anmode om yderligere
 oplysninger for at forhale adgangen til deres respektive markeder uden videnskabelig eller teknisk
 begrundelse.
 5. Hver part sikrer, at alle krævede administrative procedurer vedrørende importbetingelserne
 for fødevaresikkerhed, dyresundhed og plantesundhed ikke er mere
 belastende/handelsbegrænsende end nødvendigt for at forsikre den importerende part om, at disse
 betingelser er opfyldt. Parterne sikrer, at de negative handelsmæssige virkninger af administrative
 procedurer minimeres, og at toldbehandlingen er enkel og hurtig, idet den importerende parts
 betingelser samtidig opfyldes.
 6. Den importerende part må ikke indføre yderligere administrative systemer eller procedurer,
 der hæmmer handelen unødigt.
 Artikel SPS.6: Officiel certificering
 1. Hvis den importerende part kræver officielle certifikater, skal standardcertifikaterne:
 a) baseres på principperne i de internationale standarder fra Codex, IPPC og OIE og
 b) finde anvendelse på import fra hele den eksporterende parts område.
 2. Det særlige handelsudvalg for sundheds- og plantesundhedsforanstaltninger kan enes om
 specifikke situationer, hvor standardcertifikaterne i stk. 1 kun finder anvendelse på en del eller
 dele af den eksporterende parts område. Parterne fremmer indførelsen af elektroniske
 certifikater og andre teknologier til at fremme handelen.
 Artikel SPS.7: Importbetingelser og -procedurer
 1. Uden at det berører parternes rettigheder og forpligtelser i henhold til SPS-aftalen og dette
 kapitel, bør den importerende parts importbetingelser finde anvendelse på hele den eksporterende
 parts område på en konsekvent måde.
 2. Den eksporterende part sikrer, at de produkter, der eksporteres til den anden part, såsom
 dyr og animalske produkter, planter og planteprodukter eller andre hertil relaterede genstande,
 opfylder den importerende parts SPS-krav.
 57
 ---pagebreak--- 3. Den importerende part kan kræve, at der skal gives tilladelse til import af bestemte
 produkter. En sådan tilladelse gives, hvis den relevante kompetente myndighed i den eksporterende
 part fremsætter en anmodning, som objektivt til den importerende parts tilfredshed godtgør, at den
 importerende parts godkendelseskrav er opfyldt. Den relevante kompetente myndighed i den
 eksporterende part kan anmode om tilladelse for hele den eksporterende parts område. Den
 importerende part imødekommer sådanne anmodninger på dette grundlag, hvis de opfylder den
 importerende parts godkendelseskrav som fastsat i dette stykke.
 4. Den importerende part må ikke indføre godkendelseskrav ud over dem, der gælder ved
 overgangsperiodens udløb, medmindre anvendelsen af sådanne krav på yderligere produkter er
 berettiget for at mindske en betydelig risiko for menneskers, dyrs eller planters sundhed.
 5. Den importerende part fastsætter importbetingelser for alle produkter og giver den anden
 part meddelelse herom. Den importerende part sikrer, at dens importbetingelser anvendes på en
 forholdsmæssig og ikkediskriminerende måde.
 6. Uden af dette berører de foreløbige foranstaltninger i SPS-aftalens artikel 5, stk. 7,


text:
begrænses importbetingelserne for produkter eller andre tilknyttede genstande, for hvilke der
 består et plantesundhedsmæssigt problem, til foranstaltninger, som sikrer fravær af regulerede
 skadegørere i den importerende part, og de finder anvendelse på hele den eksportende parts
 område.
 7. Uanset stk. 1 og 3 går den importerende part i tilfælde af anmodninger om importtilladelse
 for et specifikt produkt, hvor den eksporterende part kun har anmodet om tilladelse for en del af
 eller visse dele af sit område (for Unionens vedkommende de enkelte medlemsstater) straks i gang
 med behandlingen af den pågældende anmodning og meddelelse af tilladelse. Hvis den
 importerende part modtager anmodninger vedrørende det specifikke produkt fra mere end én del af
 den eksporterende part, eller hvis der modtages yderligere anmodninger vedrørende et produkt, der
 allerede er godkendt, skal den importerende part fremskynde afslutningen af
 godkendelsesproceduren under hensyntagen til den identiske eller lignende SPS-ordning, der gælder
 i de forskellige dele af den eksporterende part.
 8. Hver part sikrer, at alle SPS-kontrol-, inspektions- og godkendelsesprocedurer iværksættes
 og afsluttes uden unødig forsinkelse. Oplysningskravene begrænses til, hvad der er nødvendigt for,
 at der i godkendelsesproceduren kan gøres brug af allerede tilgængelige oplysninger i den
 importerende part, f.eks. vedrørende den eksporterende parts lovgivningsrammer og
 revisionsrapporter.
 9. Undtagen i behørigt begrundede tilfælde relateret til partens beskyttelsesniveau sikrer hver
 part, at der er en rimelig frist mellem offentliggørelsen af eventuelle ændringer af dens
 godkendelsesprocedurer og deres anvendelse, for at give den anden part mulighed for at blive
 fortrolig med og tilpasse sig sådanne ændringer. Parterne må ikke unødigt forlænge
 godkendelsesprocessen for ansøgninger indgivet før offentliggørelsen af ændringerne.
 10. I forbindelse med proceduren i stk. 3-8 træffes følgende foranstaltninger:
 a) Så snart den importerende part har afsluttet sin vurdering med et tilfredsstillende udfald,
 træffer den straks alle nødvendige lovgivningsmæssige og administrative foranstaltninger for
 at give mulighed for handel uden unødigt ophold
 b) skal den eksporterende part:
 58
 ---pagebreak--- i) giver alle relevante oplysninger, som den importerende part anmoder om, og
 ii) giver den importerende part rimelig adgang til at foretage audit og andre relevante
 procedurer.
 c) den importerende part udarbejder en liste over regulerede skadegørere for produkter eller
 andre tilknyttede genstand, hvis der er plantesundhedsmæssige problemer. Denne liste skal
 indeholde:
 i) de skadegørere, som ikke vides at forekomme i nogen del af partens eget område
 ii) de skadegørere, som vides at forekomme på partens eget område og er under
 offentlig kontrol
 iii) de skadegørere, som vides at forekomme på dele af partens eget område, og for
 hvilke der er fastsat skadegørerfrie områder eller beskyttede zoner, og
 iv) ikkekarantæneskadegørere, som vides at forekomme på partens eget område og er
 under offentlig kontrol for bestemt plantemateriale.
 11. Den importerende part accepterer forsendelser uden at kræve, at den importerende part
 kontrollerer, at de pågældende forsendelser overholder reglerne, inden de forlader den
 eksporterende part.
 12. En part kan opkræve gebyr for omkostningerne ved specifik SPS-grænsekontrol, der ikke
 overstiger de faktiske omkostninger.
 13. Den importerende part har ret til at foretage importkontrol af produkter importeret fra den
 eksporterende part med henblik på at


text:
sikre, at dens SPS-importkrav overholdes.
 14. Importkontrollen af de varer, der importeres fra den eksporterende part, afhænger af den
 SPS-risiko, der er forbundet med den pågældende import. Importkontrol foretages kun i det omfang,
 det er nødvendigt for at beskytte menneskers, dyrs eller planters liv og sundhed, og uden unødig
 forsinkelse, og den skal foretages uden unødig forsinkelse og påvirke handelen mellem parterne
 mindst muligt.
 15. Den importerende part stiller på den eksporterende parts anmodning oplysninger til
 rådighed om andelen af produkter fra den eksporterende part, der kontrolleres ved import.
 16. Afslører importkontrollen, at de relevante importbetingelser ikke er opfyldt, skal de
 foranstaltninger, der træffes af den importerende part, være baseret på en vurdering af de
 pågældende risici, og de må ikke være mere handelsbegrænsende end nødvendigt for, at parten kan
 opnå et passende SPS-beskyttelsesniveau.
 Artikel SPS.8 Lister over godkendte virksomheder
 1. Den importerende part kan, når det er berettiget, opretholde en liste over godkendte
 virksomheder, der opfylder dens importkrav, som en betingelse for at tillade import af animalske
 produkter fra disse virksomheder.
 59
 ---pagebreak--- 2. Medmindre det er begrundet med henblik på at afbøde en væsentlig risiko for menneskers
 eller dyrs sundhed, stilles der kun krav om lister over godkendte virksomheder for de produkter,
 hvor de var et krav ved overgangsperiodens udløb.
 3. Den eksporterende part underretter den importerende part om sin liste over virksomheder,
 der opfylder den importerende parts betingelser, som er baseret på den eksporterende parts
 garantier.
 4. Den importerende part godkender på den eksporterende parts anmodning virksomheder,
 som er etableret i den eksporterende parts område, baseret på den eksporterende parts garantier
 og uden forudgående inspektion af de enkelte virksomheder.
 5. Medmindre den importerende part anmoder om yderligere oplysninger og betinget af den
 eksporterende parts garantier, træffer den importerende part i overensstemmelse med sine
 gældende retlige procedurer de nødvendige lovgivningsmæssige og administrative foranstaltninger
 for at tillade import fra disse virksomheder uden unødigt ophold.
 6. Listen over godkendte virksomheder offentliggøres af den importerende part.
 7. Hvis den importerende part beslutter at afslå den eksporterende parts anmodning om at
 tilføje en virksomhed til listen over godkendte virksomheder, underretter den straks den
 eksporterende part herom og fremsender et svar, herunder oplysninger om den manglende
 overensstemmelse, der bevirkede, at virksomheden ikke blev godkendt.
 Artikel SPS.9: Gennemsigtighed og udveksling af oplysninger
 1. Hver part tilstræber gennemsigtighed hvad angår SPS-foranstaltninger på handelsområdet
 og vil med henblik herpå:
 a) straks underrette den anden part om eventuelle ændringer af dens SPS-foranstaltninger og
 godkendelsesprocedurer, herunder ændringer, der kan berøre dens mulighed for at opfylde
 den anden parts SPS-importkrav for visse varer
 b) styrke den gensidige forståelse af dens SPS-foranstaltninger og disses anvendelse
 c) udveksle oplysninger med den anden part om spørgsmål vedrørende udviklingen og anvendelsen
 af SPS-foranstaltninger, herunder nye videnskabelige beviser, som påvirker eller kan påvirke
 handelen mellem parterne, med henblik på at minimere negative virkninger for samhandelen
 d) efter anmodning fra den anden part meddele de betingelser, der gælder for import af specifikke
 produkter, inden for 20 arbejdsdage
 e) efter anmodning fra den anden part oplyse


text:
om status for proceduren for godkendelse af
 specifikke produkter inden for 20 arbejdsdage
 f) meddele den anden part enhver væsentlig ændring af en parts kompetente myndigheds struktur
 eller organisation
 g) efter anmodning meddele resultaterne af en parts officielle kontrol og en rapport om resultaterne
 af den kontrol, der er foretaget
 60
 ---pagebreak--- h) efter anmodning meddele resultaterne af en importkontrol, der er fastsat i tilfælde af en afvist
 sending eller en sending, der ikke opfylder kravene og
 i) efter anmodning hurtigst muligt fremsende en risikovurdering eller videnskabelig udtalelse, der er
 udarbejdet af en part, og som er relevant for dette kapitel.
 2. Har en part gjort oplysningerne i stk. 1 tilgængelige ved notifikation til WTO's centralregister
 for notifikationer eller til det relevante internationale standardiseringsorgan i overensstemmelse
 med dets relevante regler, er kravene i stk. 1 opfyldt for så vidt angår disse oplysninger.
 Artikel SPS.10: Tilpasning til regionale forhold
 1. Parterne anerkender begrebet zoneinddeling, herunder parasit- eller sygdomsfrie områder,
 beskyttede zoner og områder med lav forekomst af parasitter eller sygdomme og anvender dette
 begreb i deres samhandel i overensstemmelse med SPS-aftalen, herunder retningslinjerne, for at
 fremme den praktiske gennemførelse af SPS-aftalens artikel 6 (WTO/SPS Committee Decision
 G/SPS/48) og de relevante OIE- og IPPC-standarder, -retningslinjer og -anbefalinger. Specialudvalget
 for handel vedrørende sundheds- og plantesundhedsforanstaltninger kan fastlægge nærmere
 detaljer for disse procedurer under hensyntagen til SPS-aftalen og relevante OIE- og IPPC-
 standarder, -retningslinjer og -anbefalinger.
 2. Parterne kan også enes om at samarbejde om begrebet opdeling af segmenter som
 omhandlet i kapitel 4.4 og 4.5 i OIE's sundhedskodeks for landdyr og kapitel 4.1 og 4.2 i OIE's
 sundhedskodeks for akvatiske dyr.
 3. Ved oprettelse eller opretholdelse af de i stk. 1 omhandlede zoner tager parterne hensyn til
 faktorer såsom geografisk beliggenhed, økosystemer, epidemiologisk overvågning og SPS-kontrollens
 effektivitet.
 4. Med hensyn til dyr og animalske produkter anerkender den importerende part ved
 fastsættelsen eller opretholdelsen af importbetingelser efter anmodning fra den eksporterende part
 de sygdomsfrie områder, der er fastsat af den eksporterende part som grundlag for afgørelsen om at
 tillade eller fortsætte importen, uden at dette berører stk. 8 og 9.
 5. Den eksporterende part udpeger de dele af sit område, som er omhandlet i stk. 4, og
 forelægger efter anmodning en fuldstændig redegørelse og dokumentation, som er baseret OIE-
 standarderne eller på andre måder fastlagt af specialudvalget for handel vedrørende sundheds- og
 plantesundhedsforanstaltninger på grundlag af den viden, der er erhvervet gennem de erfaringer,
 som den eksporterende parts relevante myndigheder har opnået.
 6. Med hensyn til planter, planteprodukter og andre tilknyttede genstande anerkender den
 importerende part ved fastsættelsen eller opretholdelsen af plantesundhedsmæssige
 importbetingelser efter anmodning fra den eksporterende part de skadegørerfrie områder,
 skadegørerfrie produktionssteder, skadegørerfrie lokaliteter, områder med lav prævalens og
 beskyttede zoner, der er fastsat af den eksporterende part som grundlag for afgørelsen om at tillade
 eller fortsætte importen, uden at dette berører stk. 8 og 9.
 7. Den eksporterende part udpeger sine skadegørerfrie områder, skadegørerfrie
 produktionssteder, skadegørerfrie lokaliteter og områder med lav prævalens eller beskyttede zoner.
 Hvis den importerende part anmoder herom,


text:
forelægger den eksporterende part en fuldstændig
 redegørelse og dokumentation, som er baseret på de internationale standarder for
 plantesundhedsforanstaltninger udarbejdet under IPPC eller på andre måder fastlagt af
 61
 ---pagebreak--- specialudvalget for handel vedrørende sundheds- og plantesundhedsforanstaltninger på grundlag af
 den viden, der er erhvervet gennem de erfaringer, som den eksporterende parts myndigheder har
 opnået.
 8. Parterne anerkender hinandens sygdomsfrie områder og beskyttede zoner ved
 overgangsperiodens udløb.
 9. Stk. 8 finder også anvendelse på efterfølgende tilpasninger af de sygdomsfrie områder og
 beskyttede zoner (for så vidt angår de Det Forenede Kongeriges skadegørerfrie områder), undtagen i
 tilfælde af betydelige ændringer i sygdomssituationen eller skadegørersituationen.
 10. Parterne kan foretage audit og kontroller i henhold til artikel 11 for at gennemføre stk. 4-9.
 11. Parterne etablerer et tæt samarbejde med det formål at skabe tillid til procedurerne for
 bestemmelse af parasit- eller sygdomsfrie områder, skadegørerfrie produktionssteder,
 skadegørerfrie lokaliteter og områder med lav forekomst af parasitter eller sygdomme og beskyttede
 zoner med henblik på at minimere handelsforstyrrelser.
 12. Den importerende part baserer sin bestemmelse af dyrs eller planters sundhedsstatus i den
 eksporterende part eller dele heraf på oplysninger afgivet af den eksporterende part i
 overensstemmelse med SPS-aftalen samt OIE- og IPPC-standarder og tager hensyn til den
 eksporterende parts bestemmelse heraf.
 13. Accepterer den importerende part ikke den eksporterende parts bestemmelse som
 omhandlet i stk. 12, skal den importerende part objektivt begrunde og forklare den eksporterende
 part årsagerne til afvisningen og på anmodning afholde samråd, jf. artikel 12, stk. 2.
 14. Hver part sikrer, at de forpligtelser, der er fastsat i stk. 4-9 og stk. 12 og 13, gennemføres
 uden unødigt ophold. Den importerende part fremskynder anerkendelsen af sygdommen eller
 skadegøreren, når statussen er genoprettet efter et udbrud.
 15. Hvis en part finder, at en bestemt region har en særlig status med hensyn til en bestemt
 sygdom, og som opfylder kriterierne i OIE's sundhedskodeks for terrestriske dyr, kapitel 1.2, eller
 OIE's sundhedskodeks for akvatiske dyr, kapitel 1,2, kan den anmode om anerkendelse af denne
 status. Den importerende part kan kræve yderligere garantier i forbindelse med import af levende
 dyr og animalske produkter alt efter den aftalte status.
 Artikel SPS.11: Audit og verifikationer
 1. Den importerende part kan foretage audit af følgende:
 a) hele eller dele af den anden parts myndigheders ordning for inspektion og udstedelse af
 certifikater
 b) resultaterne af de kontroller, der er udført under den eksporterende parts ordning for
 inspektion og udstedelse af certifikater.
 2. Parterne gennemfører disse audit og verifikationer i overensstemmelse med SPS-aftalen,
 under hensyntagen til de relevante internationale standarder, retningslinjer og anbefalinger fra
 Codex Alimentarius, OIE eller IPPC.
 62
 ---pagebreak--- 3. Den importerende part kan med henblik på disse audit og verifikationer foretage audit og
 verifikationer ved at anmode om oplysninger fra den eksporterende part eller ved at aflægge den
 eksporterende part audit- og verifikationsbesøg, som kan omfatte:
 a) en vurdering af hele eller en del af de ansvarlige myndigheders samlede kontrolprogram,
 herunder i givet fald gennemgang af lovgivningsmæssige audit- og inspektionsaktiviteter
 b) kontrol på stedet og
 c) indsamling af oplysninger